Zoya Jem... minun uusi rakkaus! - Glitz & Glam\n29.12.2011 Teksti: Minna / Glitz & Glam\nGlitz & Glamissa harvoin on pelkästään swatch-postauksia, mutta tällä kertaa on poikkeus. Oli sen verran UPEA kynsilakka, että en vain halunnut koristella millään tavalla. 😉\nKatsokaa nyt! Noin upea väri ja kimallus ei vain tarvitse mitään ylimääräistä. En tietysti tiedä oletteko muut yhtä ihastuneita kun minä. 😀 Minä olen, sillä rakastan kauniita violettisia kynsilakkoja. 🙂\nEli kynsilakka on Zoya Jem Smoke and Mirrors kokoelmasta. Niin ja voitteko uskoa, että minulla on vain YKSI kerros kynsilakkaa kynsillä? Eli todella peittävä ja helppo levittää. Kuivui myös nopeasti. Ihan suosikki kynsilakkani!\nZoyan Jemistä sanotaan näin:\nZoya Nail Polish in Jem can be best described as: A dark red-toned purple base with metallic dark pink highlights and subtle gold duochrome flecks. This shade has it all; bold color, vampy drama, bright sparkle and a glam rock persona.\nEttä ilmankos Glitz & Glamin Minna rakastui… 😉 Olen saanut tämänkin Zoyan kynsilakan blogimiittistä, mutta en muista oliko tämä goodie bagissa vai arpajaisvoitossa?\nTästä löydätte Zoyan lakkojen jälleenmyyjät Suomesta.\nHih! Tänään minulla ja Millalla on parturi! Jee! Milla saa otsarinsa lyhyemmäksi ja äiti saa hirveän tyvikasvunsa taas pois. 🙂 Eilen töissä värjäsin näyttelijättären hiukset. Siinä ajattelin, että onneksi minullakin on hiustenvärjäys huomenna. 😀 Kun näki taas sen miten upealta ne hiukset näyttävätkään värjättyinä, niin iski pieni kateus, mutta ei paha, koska itsekin saan uuden tukan tänään. 🙂 Minulla on mielessä yksi pieni uudistus hiuksiini, mutta saa nähdä uskallanko… :S Sen näette sitten meikkikuvissa, että olenko uskaltanut jotain uutta hiuksilleni. 😉\nMikä on muuten sinun hulluin kokeilu hiuksille? Minulla ei mitään ihan hulluja ole, mutta pitkien hiuksien lyhentäminen todella lyhyiksi on ollut ehkä hulluinta omasta mielestäni. Voisin yrittää kaivella vanhaa kännykkä fotoa minusta 4 vuoden takaa, kun hiukseni olivat kuin Paula Koivunimellä… ne oli lyhyet! :O En osaa pitää shokkipinkkejä raitoja tai sähkönsinisiä sirppejä hulluina itselläni, joten hiusten väreissä ei mitään ihan hullua ole. Tai noh, jos se lasketaan kun 13-vuotiaana värjäsin luonnollisen värini pois, eli blondista mustaksi.\nTästä voisi saada kuvan, että olisin teetättämässä jotain hullua hiuksilleni. Ehei, en ole. 😉 Ihan pientä muutosta itseni piristämiseksi mietiskelen. 🙂\nMinna / 29.12.2011 klo 21:21\nMari: Hähää! 😛\nSulla on kyl ollu aina aika tuttu ja turvallinen look hiuksissa. Saisin ihan varmana ”paskahalvauksen” jos sun fleda lyhenis tai sinne tulisi voimakkaammat tai räväkämmät värjäykset. 😀\nNonnu: Aah… olen ymmärtänyt sitten väärin kuvista. 😀 Olen nähnyt omasta mielestä kiharaa ja suoraa, joten oletin sen olevan permis. 😉\nHANI: Shokkivärit kulahtaa nopeasti. 🙁 Sähkönsininen kulahtaa kanssa nopeasti ja muuttuu ruman väriseksi.\nNonnu / 29.12.2011 klo 13:07\nParikin hullua juttua on tullut tehtyä hiuksille: 17-vuotiaana mulla oli melkein peffaan asti sellaiset ihanat Elovena-hiukset, menin ja värjäsin ne pikimustiksi. Äiti meinasi saada sydärin kun näki mun mustan pehkoni 😀\nToinen oli kun leikkasin 22-vuotiaana kauhean lyhyen mallin joka ei mulle sopinut yhtään!\nKolmas on kaiketi kun mulla oli pinkit hiukset…\nEttä kaikkea on tullut kokeiltua 😀\nmmeri / 29.12.2011 klo 13:48\nVarmaan kauhein teko hiuksille on ollu, kun leikkasin tosi pitkistä takaa lyhyiksi, eteenpäin piteneväksi malliksi. Kaduin sitä kauan, kasvatin muutaman vuoden. Nyt repäsin vihdoin ja halusin puolikaljun:D Ei se ihan kalju ole. Vaan tuosta oikean korvan päältä lyhyenä. Ja sitten vielä pinkkiä alle, sivulle ja eteen. Mutta tykkään näistä kyllä eniiten ikinä! En varmastikkaan tule katumaan tätä. Ja onneksi miullakin on viikon päästä kampaaja, niin pääsen kirkastamaan tuota hieman haalistunutta pinkkiä:D\nNails1820 / 29.12.2011 klo 14:39\naivan älyttömän hieno lakka! :O itse en VIELÄ omista yhtään Zoya lakkaa, mutta toivottavasti siihen tulee jossain vaiheessa muutos – olen nimittäin monen monessa blogissa lukenut kaikkea hyvää Zoyasta 🙂\nItse en ole koskaan tehnyt mitään radikaaleja muutoksia hiuksiini, paitsi just että leikkasin yläasteella piiiiiitkät hiukseni tosilyhyeksi… onneks ne aina kasvaa takaisin haha 🙂\nMinna / 29.12.2011 klo 16:08\nNonnu: Kaiketi voisi päätellä, että permis on kanssa ollut joskus? Minulla oli yhden kerran. 😀\nmmeri: Minua kiehto silloin 13-vuotiaana leikkauttaa sellainen koko pään ympäri menevä piilokalju, sillä se oli kovasti muotia silloin ysärin loppupuoliskolla. 😀 Jotenkin se silti jäi leikkauttamatta.\nNails1820: Itse olen ollut tyytyväinen tähän mennessä Zoyan lakkoihin. 🙂 Niissä on vain harmillisen vaikea saatavuus. 🙁\nOnneksi hiukset ovat kasvava luonnonvara, mutta kyllä se aikaa vie, että saa kasvatettua pitkät hiukset takaisin. Nimimerkillä: kokemusta on. ;D\nMari / 29.12.2011 klo 19:03\nOnpa hyvän värinen tuo lakka! Nyt mua alkoi kiinnostaa myös nuo Zoyan lakat… ettäs kehtaat koukuttaa minut kaikkeen!! 😛 Yritän kuitenkin hillitä itteni viel niin kauan, kunnes ne Opi:n uudet lakat tulee… saas nähdä kuin käy!\nMä en kyl oo tehny hiuksille juuri mitään suurempia muutoksia, paitsi silloin nuoruudessa ihan vaaleasta tumman violetiks, oi kun ne olikin ihanat ♥ …isi ei välttis ollu ihan samaa mieltä ;D\nNonnu / 29.12.2011 klo 19:23\nMinna, permistä ei ole ollut koskaan, koska mulla on luonnostaan hirmuisen kiharat hiukset 😀\nHANI / 29.12.2011 klo 21:15\nmullakin on hiustenväri vaihtunu muutaman vuoden sisällä ihan vaaleasta (oma väri blondi) -tummantummanruskeaan, ellei mustaan ja sit on ollut punasta, punaruskeaa, vaaleanruskeaa, PINKKIÄ<3 ja nyt on tummanruskea..pinkit oli kyl ihanat, mut hittoku ne kulahtaa tosi nopeesti :/


Häihin kuokkavieraaksi suuntaava Pauliina haluaa täydellisen Tuhkimo-päivän! Lue jatkiksen kolmas osa\nklo 14:15 | 22.9.2018\nKuva: Suvi-Tuuli Junttila, Shutterstock\nTuntemattomien häihin kuokkavieraaksi suuntaava Pauliina tilaa itselleen unelmiensa puvun, mutta Tuhkimo-muodonmuutos ei lopu tähän.\nDita’s Flying Dreams -ompelimon ovikello soi. Dita avasi oven asiakkaalle, joka ei ollut varannut aikaa ennalta.\n”Hei, olen Pauliina Berg ja haluaisin tulla keskustelemaan juhlapuvun suunnittelusta. Sopisiko nyt saman tien?”\n”Mulle tulee seuraava asiakas puolen tunnin kuluttua, joten voimme me ainakin keskustella. Miten voisin olla avuksi”, Dita sanoi ja tajusi juuri luopuvansa lounaastaan ja kuittien järjestelystä kirjanpitäjää varten.\nPaperihommia saattoi tehdä illallakin, mutta oli tärkeää muistaa syödä. Säännölliset elintavat olivat paras apu päänsäryn torjumiseen. Onneksi hänellä oli muutama hedelmä ja pähkinöitä tällaisten päivien varalle. Yrittäjän piti jaksaa yrittää vaikka terveytensä uhalla. Tästä työstä Dita halusi pitää kiinni, sillä hän oli jo joutunut jättämään taakseen yhden työuran migreenitaipumuksensa vuoksi.\nOnnekseen Dita oli nuorena käynyt Lahden muotoiluinstituutin vaatesuunnittelulinjan. Kun häntä eniten kiinnostaneet Luhta, Marimekko ja Nanso eivät avanneet vastavalmistuneelle oviaan, Dita suivaantui ja päätyi opiskelemaan lentoemännäksi. Hyvä palkka lisineen, vaihtelevat työajat ja seikkailunhalu olisivat pitäneet hänet siinä ammatissa pitkäänkin, elleivät rankat sydänsurut ja aikaerojen aiheuttamat terveysongelmat olisi pakottaneet häntä lopettamaan.\n”Sain kutsun häihin. En ole kaaso tai muuta virallista, mutta haluan kunnioittaa tilaisuutta kauniilla asulla.”\n”Saako olla kahvia tai teetä?” Dita kysyi Pauliina Bergilta samalla nuotilla kuin lentoemäntävuosinaan.\nNyt sentään riitti yksi kieli ja nopea hymy. Ompelimon asiakkaat eivät liioin nipistelleen häntä tai tehneet tilauksia päihtyneinä.\n”Kahvia, kiitos. Mulla on mukana muutama kuva ja kangastilkkuja. Tulen suoraan värianalyysistä.”\n”Millaisesta juhlasta on kyse ja koska tarvitsisit puvun?” Dita aloitti neuvottelun.\nHän ei halunnut paljastaa, että hänelle kävi nyt mikä tahansa työtilaus. Ompelimossa oli ollut viime kuukausina pelottavan hiljaista, vaikka tähän päivään sattuikin useampi asiakas.\n”Sain kutsun häihin. En ole kaaso tai muuta virallista, mutta haluan kunnioittaa tilaisuutta kauniilla asulla. Haluan vaaleansinisen mekon. Jotain ilmavaa ja kerroksia, tylliä tai mitä näitä nyt on...”\nPauliina ojensi Ditalle lemmikinsinistä kangastilkkua ja näytti kuvan Anne Kukkohovista jostain gaalasta, jossa tällä oli dekolteelta syvään uurrettu puku. Puvun yläosa suorastaan nuoli hyvin treenattua pintaa ja kapeilta lanteilta lähti tyllikerros poikineen kuin ballerinalla ikään.\nTilkkua hellästi silittävä Pauliina oli kokoa L, joka suuntaan, ja ihonsävyltään kalvakka. Ompelimoon tulviva iltapäiväaurinko korosti Pauliinan vihreiden silmien keltaisia pilkkuja. Punertavat ohuet hiukset. Strawberry Blonde, amerikkalaiset sanoisivat. Lemmikinsininen ei olisi hänelle eduksi.\n”Valittiinko sinulle tämä sävy värianalyysin perusteella?” Dita uskalsi kysyä.\n”No, tavallaan... Oikeastaan tiesin, että haluan tämän sävyn jo ilman analyysejäkin.”\nHe kävivät läpi aikataulua. Ditan oli pakko ottaa tämä asiakas ihan vain rahan takia. Hän mietti kuumeisesti, miten saisi puvun yläosaan jotain, joka oikeasti pukisi Pauliinaa, sillä muuten hän ei voisi ommella puvun sisälle ompelimonsa signeerausta. Jotain periaatteita piti kituuttamalla elävällä yrittäjälläkin olla.\nDita lupasi piirtää luonnoksen seuraavaan tapaamiseen, jolloin he ottaisivat tarkat mitat ja päättäisivät materiaalit.\nPauliina Berg oli kuulemma ihmetellyt, miksi sai vain polttarikutsun sähköpostiinsa, mutta ei hääkutsua.\nJannika istui sohvalla läppäri sylissään. Kone huusi päivityksiä ja sähköposti oli solmussa. Häntä alkoi ahdistaa. Hän ei voinut ymmärtää, miten Pauliina Berg ei ollut saanut hääkutsua, jos oli kerran häihin jo ilmoittautunut. Jannika oli ruksannut postituslistasta Pauliinan nimen ja osoitteen, sekä merkinnyt Excel-taulukkoon Pauliinan tulevaksi. Oliko Suomen posti hukannut kuoren? Sitä tuntui sattuvan yhä useammin.\nNette oli ollut asiasta niin käärmeissään, ettei Jannika jaksanut väitellä ainoan serkkunsa kanssa. Pauliina Berg oli kuulemma ihmetellyt, miksi sai vain polttarikutsun sähköpostiinsa, mutta ei hääkutsua.\nNette oli nyt vielä varmistanut, että Pauliinalle oli merkattu vegaaniannos ruokavalioiden kohdalle. Jannika täydensi taulukkoaan, josta tämä merkintä uupui. Uupuneeksi hän tunsi jo itsensäkin. Ehkä hänen tajuntansa ja toimintakykynsä olivat ylikuormittuneet kaikkien Neten vaatimusten takia. Ehkä hänestä ei sittenkään olisi ammattihääjärjestäjäksi, eikä edes serkkunsa kaasoksi.\nJannika päätti keskittyä kiinalaisten kolttujen kunnostusprojektiin. Hän oli saanut suosituksen helsinkiläisestä Dita’s Flying Dreams -ompelimosta ja varannut pari aikaa. Oli selvää, että kaikkien morsiuslasten kyydittäminen ompelimoon samanaikaisesti oli mahdoton tehtävä. Jannika päätti ottaa tämän projektin hengähdystaukona Netestä. Nyt Jannika voisi hyvällä omallatunnolla olla ainakin parina päivänä varattu morsiuslasten pukujen parissa.\nJannika ei kehdannut puhelimessa kertoa Dita-ompelijalle tilaavansa myös villakoirien tutuja. Olihan riski, että Dita olisi pitänyt Jannikaa aivan kilahtaneena ja perunut jo sovitut ajat. Jannika päätti jättää omintakeisen ompelustoiveen viime metreille. Oli vielä toivoa, että Nette tulisi järkiinsä ja luopuisi moisesta sirkusnumerosta. Kaikkea se raskaus teetti ihmispolon aivoille.\n”Rakas, kerroinko jo, että mulla on suunnitteilla pieni ohjelmanumero meidän häihin?”\nKoirat hyppivät innoissaan, kun Jari tuli töistä kotiin. Ne tiesivät, kuka veisi ne iltalenkille. Joskus Jari oli toivonut, että Nette olisi valinnut kasvatettavakseen jonkun hiukan maskuliinisemman rodun, noutajan tai paimenkoiran. Pikkukaupungissa saattoi törmätä tökeröihin ennakkoluuloihin, kun harteikas mies talutti puudelilaumaa iltahämärissä.\n”Ohjelmaa tuntuu olevan, ainakin Jannikan mukaan. Onko se jokin musiikkiesitys?”\n”Tavallaan. Meidän pikku koirulitkin pääsee esiintymään, mutta enempää mä en voi kertoa, sillä se on yllätys sullekin.”\n”Nette-kulta, et kai sä ole roudaamassa tätä kenneliä meidän häihin? Sehän on juhlatila, jossa tarjoillaan ruokaa ja juomaa. Ei sinne varmastikaan voi mitään eläimiä tuoda. Sitä paitsi joku voi olla allerginen.”\n”Onhan koirat meidänkin keittiössä ja täällä tarjoillaan ruokaa ja juomaa. Mun sukulaisista ei ainakaan kukaan ole allerginen”, Nette tiuskaisi ja sai vaivoin pidätettyä kyyneleensä.\nOliko hän naimassa ihmishirviön, eläimiä vihaavan raakalaisen?\n”Kulta, mietitään tota vielä. Olisi sullekin kiva, että saisit yhden vapaaillan koirien hoidosta. Jos sopii, niin mä käväisen salilla ja vien koirat sitten vähän myöhemmin lenkille.”\nJari heitti aina valmiin treenikassin olalleen, eikä jäänyt odottamaan Neten vastausta. Hän tarvitsi nyt henkistä happea ja testosteronin ryydittämää salihikoilua. Nämä olivat niitä hetkiä, jolloin mieleen kömpi muistoja menneestä. Olisiko hänen aikoinaan pitänyt pitää tiukemmin kiinni nuoruuden kihlatustaan? Olisiko pitänyt sanoa miehekkäästi, että ei käy, me kuulumme yhteen, eikä häitä peruta? Tai olisiko auttanut, jos hän olisi antanut tilaa, siirtänyt suunnitelmia muutamalla vuodella? Siinä suhteessa ei ollut mitään karvakuonoja. Paitsi jokin koira haudattuna, kun homma peruuntui kuin seinään.\n”Tarkoittanet pistoshoitoja? Ystäväni sisko on jollain klinikalla töissä. Voisin soittaa ystävälleni ja tiedustella tarkemmin.”\nDita vastasi puhelimeen. Soittaja oli hänen tuore juhlapukuasiakkaansa Pauliina Berg.\n”Kuule, nyt kun mulla on tiedossa upea juhlapuku, niin mietin, että ehkä pitäisi panostaa myös naamaan. Sinähän tunnet varmasti kaikenlaisia ihmisiä ja esteetikkona myös kauneusalaa... Voisitko suositella jotain klinikkaa, jossa tehtäisiin tehokkaita Tuhkimo-hoitoja?”\nNo, siinä se tuli Pauliina Bergin itsensä suusta, tämä halusi pukeutua Tuhkimo-mekkoon ja haaveili vielä näyttävänsäkin prinsessalta! Dita yritti kuulostaa mahdollisimman ystävälliseltä ja asialliselta.\nDita lupasi selvittää klinikan nimen siihen mennessä, kun Pauliina Berg tulisi puvun seuraavaan sovitukseen. Olihan hän itsekin kokeillut Botox-hoitoa, mutta migreeniin. Pauliina Bergilla oli selvästi mielessä lihaksenlamauttajan muut käyttötarkoitukset.\nDita tarttui luuriin ja soitti ystävälleen Petelle Ranskaan. Pete oli asunut jo vuosia avomiehensä Pierren kanssa kaupungissa nimeltään Le Touquet.\n”Meinaatko mennä fiksaamaan pärstäsi vai laitatko tissit?”\n”Dita, Mahtavaa kuulla sun ääni! Miten hurisee? Onko sulla mitään säpinää?”\n”Ei mulle mitään erityistä kuulu. Yritän saada tämän puljun pyörimään, mutta tiukkaa tekee.”\n”Mä oon tulossa käymään Suomessa ens viikolla. Ehditkö nähdä?”\n”Totta kai. Tuu vaikka moikkaamaan mua tänne ompelimoon jonain päivä. Voidaan sitten sopia dinneri tai drinksuilta. Tuleeko Pierre mukaan?”\n”Ei se mihinkään halua lähteä. Se jää kotiin hoitamaan kissoja.”\n”Hyvä, mä en kestäkään nähdä ketään rakastuneita”, Dita kiusoitteli, vaikka oli vilpittömän onnellinen ystävänsä hyvästä suhteesta. Pete oli saanut jo osansa sopimattomista miehistä ja särkyneistä sydämistä maailman turuilla.\n”Mikset mene jo sinne Tinderiin? Eikö siellä ole kaikki Suomen sinkut nykyään?”\n”Ei taida olla mun juttu. Mutta hei, oli mulla asiaakin. Millä klinikalla se sun siskosi olikaan duunissa?”\n”Mä sain aikoinaan botuliinipiikkejä ihan tarpeeksi migreenin takia. En ota enää huvikseni sellaista ainetta kehooni. Mun yksi asiakas haluaa laittaa kasvonsa juhlakuntoon ja kyseli hyvää kauneusklinikkaa, joten lupasin kysyä suosituksia.”\nPete kertoi siskonsa Annan nykyisen työnantajan nimen. Parhaat Puolesi -klinikkaa pidettiin kaupungin ykkösenä, ja Anna viihtyi siellä kosmetologin työssä. Anna sai tehdä peruskauneushoitojen ohella paljon muutakin mielenkiintoista. Hän oli oppinut avustamaan hiustensiirroissa, tekemään erilaisia laserhoitoja ja tatuoimaan nännipihoja rintarekonstruktiopotilaille. Pete oli ylpeä siskostaan ja ohjasi tälle mielellään uusia asiakkaita aina tilaisuuden tullen.\n”Me nähdään sitten ensi viikolla. Mä paritan sut jollekin mun heterokaverille. Sun on aika ruveta taas elämään Dita”, Pete sanoi puhelun lopuksi.\n”Me nähdään sitten ensi viikolla. Mä paritan sut jollekin mun heterokaverille. Sun on aika ruveta taas elämään Dita.”\nPauliina kierteli Stockmannin astiaosastoa. Hän oli hakenut tavaratalon hääpalvelusta Neten ja Jarin häälahjatoivelistan. Lista oli pitkä mutta tylsä. Iittalan laseja ja kahveleita, Villeroy & Boch -kippoja ja kuppeja. Lexingtonin lakanoita ja Gantin pyyhkeitä. Vaaleanpunaisia.\nToivelistalta jonkin astian tai liinavaatteen valitseminen olisi tietysti ollut helppo ratkaisu. Hääpari oli myös ruksinut kohdan, jonka mukaan lahjat voitiin toimittaa suoraan juhlapaikalle. Pauliinasta oli huvittavaa valita lahjaa ventovieraille ihmisille. Nämä vaikuttivat niin mielikuvituksettomilta, ettei hän halunnut moiseen pariskuntaan edes tutustua! Sitä paitsi, miksi hän käyttäisi keskituloisen ansioitaan vieraiden ihmisten lahjontaan? Hän osallistuisi hääseremoniaan vain viihdyttääkseen itseään.\nPauliina survaisi lahjalistan lähimpään roskapönttöön ja suuntasi hisseille. Hän päätti hakea hiukan iltapalaa Herkusta, jotain suolaista ja jotain makeaa. Ostoskoriin pääsi muutama kelpo juusto, käsintehtyä näkkileipää, viinirypäleitä, ja tavaratalon omaa suklaamoussea. Pauliina muisteli, että hänellä oli kotona tilkka punaviiniä. Suunniteltu kattaus sai hänet hyvälle mielelle.\nKun Pauliina illemmalla oli nauttinut jo suurimman osan herkuistaan, hän piti pienen tauon ja varmisti suunnitelmansa toimivuuden. Pauliina avasi keittiön yläkaapin. Siellä jossain se piileskeli. Hän laski varovasti tiskipöydälle ylioppilaslahjaksi saamansa Aalto-maljakon ja siirsi isomummolta perityt kynttilänjalat pois tieltä. Niiden takaa se tuli esiin: susiruma maljakko. Pauliina oli saanut maljakon Anneli-tädiltä.\n”Sain tuon kerran hääpäivälahjaksi Einarilta. Ei tuo mitään Murano-lasia ole. Jonkun suomalaisen lasitehtaan puhaltama. Liekö kakkoslaatuakin. En minä kehdannut Einarille sanoa, että en pidä ruskeasta. Ota sinä se muistoksi. Eikös siinä ole vähän sitä retrohenkeä, joka on nykyään muodissa?”\nPauliina ei ollut kehdannut sanoa Annelille, että maljakko oli rumin hänen koskaan näkemänsä lasiesine. Ruskea paksu lasimassa valui kuin laava maljakon suulta kohti jalkaa, kunnes oli sijoilleen jähmettynyt. Pauliina ei nähnyt maljakossa mitään muodikasta. Hän näki koiran oksennuksen. Tätä mielikuvaa Pauliina ei liioin tohtinut tädilleen paljastaa.\nJotenkin Pauliina sitten lähti Annelin luota lasiyskös kainalossaan kotiin ja mietti, mihin sen kätkisi. Maljakko oli ollut siitä lähtien hänen korkeimman keittiökaappinsa perimmäisessä nurkassa.\nJapanille kiitos KonMarista. Nyt Pauliina oivalsi, mistä vouhotuksessa oli kyse. Hän otti maljakon käteensä ja sanoi: ”Me emme tee toisiamme onnellisiksi, mutta se ei ole meidän kummankaan vika. Minä järjestän sinulle uuden kodin. Pääset idylliseen pikkukaupunkiin. Elät elämäsi siellä onnellisena loppuun asti.”\nHän pääsisi eroon rumasta turhakkeesta ja säästäisi rahansa parempaan tarkoitukseen.\nViimeiseksi lausuttu lause huvitti Pauliinaa. Maljakko oli niin vankkaa tekoa, että se selviäisi todennäköisesti ydinsodastakin. Sitä voisi käyttää jopa jonkin elollisen pois päiviltä saattamiseen. Mutta ehkä maljakko toisi hiukan väriä tylsään porvoolaiskotiin, sillä mitä muuta se saattoi olla vaaleanpunaisen lahjalistan perusteella.\nKiipeilyn makuun päästyään Pauliina kapusi vielä taloustikkaille ja otti matkalaukkunsa eteisen yläkomerosta. Hän laittoi laukun avattuna olohuoneen lattialle ja maljakon laukkuun. Nyt oli varmaa, ettei uniikki häälahja unohtuisi matkasta. Onneksi matkalaukussa oli neljä pyörää. Maljakko oli painava ja hänen pitäisi kuljettaa se kotoaan bussiterminaaliin. Hän päätti laittaa tiedossa olevaan häämeiliin kyselyn, voisiko toimittaa lahjan juhlapaikkaan ennen kirkonmenoja. Niin hän saisi keskittyä olennaiseen. Juhlimiseen.\nPauliina parkkeerasi tietokoneensa viereen kulhollisen suklaamoussea ja lasin punaviiniä. Omaan nokkeluuteensa tyytyväisenä hän kaivoi kätköistään vielä pari toffeeta palkinnoksi. Hän pääsisi eroon rumasta turhakkeesta ja säästäisi rahansa parempaan tarkoitukseen.\nVastausviesti kilahti Pauliinan sähköpostiin saman tien. Siinä kerrottiin, että häälahjoja saattoi viedä juhlatilaan varattuun huoneeseen jo hääpäivää edeltävänä iltapäivänä. Allekirjoittajana oli Jannika, Hääsuunnittelija ja Kaaso, isoilla alkukirjaimilla.\nPauliina oli netonnut kierrätyslahjassa vähintään sata euroa, joten nyt hän saattoi käyttää senkin rahan itseensä. Dita-ompelija ei ollut vielä kertonut ehdotustaan kauneushoitolasta, mutta Pauliina päätti aloittaa oman kartoituksen alan toimijoista. Kas, Parhaat Puolesi -klinikan chatti päivysti tähänkin aikaan...


Pöytä on katettu! City ja kaupungin rapeimmat ravintolat pistävät pöydät koreiksi SYÖ-viikoilla 6.–19.10.2017. Makuhermoja hyväilevän tempauksen aikana syödään hyvin ja sopuhintaan, totta kai. Tasaraha kymmenen euroa on nimittäin iso summa kaikissa 24 SYÖ!-ravintolassa.\nMaistele, totea ja testaa useammassa paikassa. Ota myös kaverisikin mukaan ja ilmoittaudu tapahtumaan Facebookissa. Anna haarukka, nyt syödään!\nSYÖ!-tarjoukset voimassa 6.–19.10.2017\nTarjoukset ovat voimassa arkisin lounasajan jälkeen sekä viikonloppuisin koko päivän, jos ei muuta ole mainittu. Tarjouksia ei voi yhdistää muihin etuihin.\nKlassikko 180 g: 180 g naudan jauhelihapihvi, cheddarjuustoa, talon tuoretomaattisalsaa, mummonkurkkuja, rosmariinisuolattua lohkoperunaa ja raikasta vihersalaattia sekä omavalintainen dippi.\n10 kpl wings, perunat ja dippi.\nMustapapu: mustapapupyöryköitä, grillattua halloumia, talon tuoretomaattisalsaa, mummonkurkkuja, rucolaa, hummusta, rosmariinisuolattua lohkoperunaa ja raikasta vihersalaattia.\nLauantaisin tarjoukset ovat voimassa brunssin jälkeen klo 16.\nBowler burger: naudan täysjauhelihapihvi, savucheddarjuustoa, bbq-majoneesia, pekonia, tomaattia, rapeaa salaattia, etikkakurkkua ja ranskalaiset.\nChicken lankku: glaseerattu kanavarras, grillikasviksia, savufetasalaattia, naanleipää, avokadocremeä ja makeaa paprikahilloa.\nVege naanleipä: savustettua fetajuustoa, grillikasviksia, uunikuivattua tomaattia, rapeaa salaattia, sitruunapestoa, mummonkurkkua, paahdettua pähkinää ja valkosipulijogurttia.\nTarjous ei koske Take Away -asiakkaita.\nYliopistonkatu 29 c, Turku\n0400 345 620\nTapas-lautanen yhdelle + juoma: valkohomejuustoa, chilijuustoa, ilmakuivattua kinkkua, chorizoa, melonia ja yrttimarinoituja oliiveja sekä 12 cl talonviiniä tai 0,5 l hanalimu.\nNottingham-pizza: ylikypsää porsasta, kirsikkatomaattia, marinoitua punasipulia, aiolia ja rucolaa.\nHärkis Pizza: tomaattikastiketta, Ras el hanout maustettua härkistä, punasipulia, tuoretta tomaattia, rucolaa, harissaa ja emmentaljuustoa.\nO Sole Mio Pizza: tomaattikastiketta, salamia, ananasta, katkarapuja, sinihomejuustoa, valkosipulia, emmentaljuustoa.\nVegaaniburger, bataattiranskalaiset: vegaanipihvi, marinoitua punasipulia, savu-chilimajoneesi.\nKaritsansalaatti: revittyä karitsan potkaa, halloumi-juustoa, balsamicokastiketta.\nTarjous on voimassa myös lounaalla.\n02 233 0203\nKaikki burgerit (ei golden burger) + ranskalaiset.\nNaudan lehtipihvi: suomalaista naudan ulkofileetä talon yrttivoilla, marinoitua tomaatti-sipulisalaattia ja tikkuperunat.\n045 846 6220\nNew York burger+ranskanperunat: maukas briossisämpylä, 120 g Maatila-liha Merosen pihvi (100% naudanliha), Monterey Jack -cheddarjuustoa, rucola-jäävuorisalaattia, mehukasta tomaattia, tuoretta punasipulia, pekonia, BBQ-kastiketta, Hello! paprikamajoneesia.\nChicago burger+ranskanperunat: maukas briossisämpylä, 120 g Maatila-liha Merosen pihvi (100% naudanliha), tupla Monterey Jack -cheddarjuusto, rucola-jäävuorisalaattia, mehukasta tomaattia, tuoretta punasipulia, talon savuketsuppia, French's Classic Yellow -sinappia, amerikkalaisia suolakurkkuja.\nLas vege burger+ranskanperunat: maukas briossisämpylä, sweet chili tofua, rucola-jäävuorisalaattia, mehukasta tomaattia, tuoretta punasipulia, Hello! chilimajoneesia sekä sweet chili kastiketta, kuivattua sipulia, tuoretta avokadoa.\nGluteeniton sämpylä 1 euron lisämaksusta.\nEerikinkatu 12, Turku\nVegetarian tortillas: 2 kpl cheddarjuustolla kuorrutettua vehnätortillaa, täytteenä paistettua soijapihviä, herkkusieniä, neulapapuja, punasipulia ja paprikaa, BBQ-kastike, valkosipulikastikedippi.\nHiili Chicken Wings: 12 kpl broilerin siipiä, selleri- ja porkkanatikkuja, aurajuustodippiä, BBQ- tai siipikastiketta haluamallasi tulisuudella.\nSmokin' Bacon Burger: 200 g naudan jauhelihapihvi, savupekonia, cheddarjuustoa, BBQ-kastiketta, majoneesia, jääsalaattia, tomaattia, maustekurkkua ja marinoitua punasipulia.\nTarjous ei koske Wolt- tai Take Away -asiakkaita.\nAurakatu 6, Turku\nPalak paneer: paistettuja pinaattia ja kotijuustoa kermakastikkeessa.\nButter chicken: yrtti-jogurttimarinoituja ja tandoori-uunissa grillattuja kanarintafileepaloja tomaatti-hunaja-voi-kermakastikkeessa.\nChilli lamb: Paistettuja lampaan fileepaloja ja ruskistettua paprikaa voimakkaasti maustetussa soija-tomaatti-inkivääri-valkosipuli-chilikastikkeessa.\nJokainen annos sisältää basmati-riisiä, salaattia, raita-jogurttikastiketta ja naan-leipää.\nEerikinkatu 5, Turku\n040 5432 055\nSushilajitelma 14 kpl.\nSelleripihvit, aurajuustokastike ja perunamuhennos.\nKapteenin hampurilainen, sriracha-majoneesi ja ranskalaiset.\nKaritsan ulkofilettä, punaviinikastike, yrttiöljy ja kreikkalaiset perunat.\n02 277 3350\nSeesami-härkäburger: seesamimarinoitua revittyä härkää, aiolia, korianteria, rucolaa, tomaattia. Tarjoillaan pulleiden ranskalaisten kanssa.\nVuohenjuusto-pestoburger: vuohenjuustoa, pestoa, aiolia, tomaattia, rucolaa, marinoitua punasipulia. Tarjoillaan pulleiden ranskalaisten kanssa.\nKaikki kana-, nauta- ja tofuannokset.\nUrsininkatu 12, Turku\nKaikki burgerit (ei King Kong tai Rokkiburger).\nSYÖ-peltileipä: pekoni, vuohenjuusto, balsamico ja rucola.\nSYÖ kasvis -peltileipä: feta, paprika, herkkusieni, yrttiöljy ja rucola.\nSYÖ salaatti: salaatti, kirsikkatomaatti, kurkku, marinoitu punasipuli, yrttiöljy, kana, aioli ja peltileipäpohjasta tehty salaattileipä.\nRantaKertun Wingsit 18kpl: RantaKertun salaisella reseptillä maustetut siivet. Siipiannos tarjoillaan dippi-porkkanoiden sekä valkosipulidipin kera. Kastikevaihtoehtoina mieto ja hot.\nVegaaninen Kvinoa batamoleburger: RantaKertun kvinoa-batamolepihvi, vegaanista mangomajoneesia, ”mummonkurkkua”, salaattia ja marinoitua punasipulia. Tarjoillaan BBQ-papujen ja lisukesalaatin kera.\nLohi-jokirapu salaatti: paistettua lohta, jokirapu-skagenia, rapeaa salaattia, tillikurkkua, minipaprikoita, grillattua limeä ja talon leipää.\nJalluposket: haudutettua possunposkea, salaattia, puolukkasurvosta, kermaista jallu-pippurikastiketta ja uuniperuna yrttituorejuuston kera. Saatavilla myös kasvisvaihtoehto.\nLehtipihvi: possun lehtipihvi, RantaKertun maustevoita, grillitomaatti, BBQ-papuja ja ranskalaisia.\nVegesalaatti: vegaaniset batamolepyörykät, melonia, tillikurkkua, kirsikkatomaattia, minipaprikoita, cashewpähkinöitä, salaattia, vegaanista mangomajoneesia ja talon leipää.\nRavintola avoinna vain perjantaisin ja lauantaisin klo 18-24.\n(02) 258 8000\nTex Willer: 10 kpl original wings tai 6 kpl crispy wings, 2 kpl teezer, 2kpl red hot jalapeno, 2 kpl mozzarellatikku, 2 valisemaasi dippiä.\nCowboy-ateria: 10 kpl original wings tai 6 kpl crispy wings, pienet ristikkoperunat, 2 kpl sipulirengas, 2 kpl broilerinsisäfile, 2 valitsemaasi dippiä.\nPuistokatu 5, Turku\n02 536 8500\nSmoked Salmon: savustettua lohta, paistettuja herkkusieniä, tomaattia, korianteri-jogurttia, mustapippuria & Little Italy: buffalomozzarellaa, tomaattia, pinjansiemeniä, mustapippuria, basilikapestoa, rucolaa.\nMexican BBQ: BBQ-mehustettua kanaa, pepperonia, curryananasta, aurajuustoa, Mexican BBQ -kastiketta & Five seasons: katkarapuja, vasikan pastramia, aurajuustoa, paistettuja herkkusieniä, curryananasta.\nAfrican BBQ: African spicy -paistijauhelihaa, ananasta, fetajuustoa, rucolaa, African BBQ –kastiketta & Peking BBQ: katkarapuja, tonnikalaa, aurajuustoa, ananasta, Peking BBQ ‑kastiketta.\nAnnokset saa tilattua pizzana tai salaattina. Annokseen kuuluu hanalimu.\nKiinanmyllynkatu 5a, Turku\nSushilajitelma 11 kpl: salmon, vegan tai mixed. Annoksessa 5 nigiriä ja 6 makia.\nTartar härän sisäfileestä, friteerattua mummon kurkkua ja punajuurta.\nPluma, juurespyre ja punaviinikastike.\nFalafel-leipä: vaaleaa leipää, falafeleja, kukkakaalicurrya ja maapähkinävoita.\nJokirapuleipä: saaristolaisleipää, jokirapuja, majoneesia, tilliä, pikkelöityä sipulia ja mummonkurkkua.\nTarjous voimassa myös lounaalla. Maanantaisin Monday Jazz Happening: ei ruokatarjoilua lainkaan.\n044 756 6160\nClassic Beef -burger: Naudan täysjauhelihapihvi salaatilla, tomaatilla, sulatetulla juustolla ja karamellisoidulla sipulilla. Tarjoillaan vihreän salaatin ja ranskalaisten kera.\n200g mediumiksi kypsytetty naudanlihapihvi (Rump steak): Tarjoillaan vihreän salaatin, ranskalaisten ja viski-herkkusieni -kastikkeen kera.\nChicken-burger: Broilerin rintafilettä salaatilla, tomaatilla, sulatetulla juustolla ja paprika-relissillä. Tarjoillaan vihreän salaatin ja ranskalaisten kera.\nSaatavilla myös vaihtoehtoja kasvissyöjille ja vegaaneille. Tarjous on voimassa ma-pe klo 15-22, la 12-22 ja su 12-21.\nKYSYMYS: Olemme 52v. nainen ja 57v. mies -pari.Itsellä takana 20 v. ja 12v.suhdetta. (ensim. suhteesta lapsia.)...\nMiehet, biologinen kello tikittää 1\nNaisia varoitellaan lykkäämästä lastentekoa liian vanhaksi. Hedelmällisyyden lasku on hyvin...\nMuturadio: Hena & Syke - Maanantaisin Muturadio on tarkkanäköistä, avointa ja kuulijat haastavaa...


Polkuauto Ruotsista, Podride - Sivu 9 - nojapyöräfoorumi.fi\nViestiKirjoittaja Vilijami » 24 Helmi 2017, 22:06\nOli näköjään jo aukaistu.\nViestiKirjoittaja PW » 26 Helmi 2017, 15:54\nEn muista tätä videoo nähneeni, kyseisestä kinneristä. Tuossa puhuvat "cyckelbil" - polkuauto\nLiittynyt: 02 Marras 2014, 14:01\nViestiKirjoittaja E-Cruiser » 26 Helmi 2017, 19:34\nPW kirjoitti: https://www.youtube.com/watch?v=raujdz08wDk\nValmistaja/omistaja itse taitaa käyttää tuota määritelmää laitteestaan. Näkeehän sen jo designista että hän haluaa selkeästi tähdätä autoilevaan asiakaskuntaan. Hän tähtää ostajakuntaan joka ei ole tuskin koskaan edes nähnyt kinneriä, ostajakuntaan jonka harrastus ei ole pyöräily. Siinä hän on mielestäni oikeilla jäljillä, että tuollainen ostajakunta on olemassa. Ihmiset, jotka eivät pyöräile mutta haluavat "jonkun ratkaisun" lyhyille matkoille ja haluavat vähentää auton käyttöään. Podride on sillai söpö vähän kuin Aku Ankan auto, hellyyttävä.\nEn sitten tiedä minkälainen se lopullinen tulee olemaan, eikös hän ole muuttamassa designia nyt niiden Amerikan markkinoiden tähden?\nPodriden asiakaskuntaa ei kiinnosta sen korkea painopiste, suuri ilmanvastus tai lyhyt akseliväli joka ei suuria nopeuksia salli. He haluavat hitaan, mukavan köpöttimen. Kuvittelisin että jo 30 km/h on Podridellä vähän extreme kokemus. Suuntavakavuus tuskin on kummoinen ja noin korkealla istuessa alkaa pelottaa todella jos se ei ole kummoinen. En tiedä, en ole ajanut, mutta kyllähän Podride designiltaan lähtee joka suhteessa ihan eri suuntaan kuin peruskinnerit. Uumoilen, että Podriden ostajakunta nimenomaan tykkää siitä että myyjä kutsuu vehjettä polkuautoksi, termi miellyttää heitä. He eivät halua identifoitua liian lähelle pyöräilyä, mutta kuitenkaan löytää vaihtoehdon autolle lyhyille matkoille.\nKyllä minäkin sitä kinneriksi silti kutsuisin, "polkuauto" on niin tympeä termi näille vehkeille. Polkuautohan antaa terminä kuvan, että kyseessä olisi jonkinlainen vajaa auto, kehno auto tai lelu. Kinneri ei ole noita. Lelu se ei ole ollenkaan, vaan hyvin potentiaalinen ja nopea matkantekijä, väärissä käsissä kuljettajalleen hengenvaarallinen. Myöskään autoksi en sitä miellä, kun siinä on pointtina polkeminen ja liikunta joko moottorilla tai ilman, eikä se pienenä yksipaikkasena sukkulana muutenkaan tarjoa auton tiloja. Jos kinneriä arvioi autona, niin sehän on ihan paska vaikka se on hemmetin hyvä laite omassa lokerossaan, omana lajinaan. Sen arvointi autona, auton kriteereillä on väärin. Sitä pitää arvioida kinnerinä.\nViestiKirjoittaja vaaka » 26 Helmi 2017, 20:22\nKaikki keinot sallittuja autoilijoista pyöräilijäksi muuttamisessa\nViestiKirjoittaja PW » 26 Helmi 2017, 20:37\nRuottissa ei varmaan oo niin hienoo sanaa ku kinneri.\nViestiKirjoittaja Vilijami » 26 Helmi 2017, 21:50\nPW kirjoitti: Ruottissa ei varmaan oo niin hienoo sanaa ku kinneri.\nViestiKirjoittaja vph » 27 Helmi 2017, 00:13\nKinneri sanan olen itse mieltänyt huonona asiana ihan lapsuudesta saakka: sitä käytettiin hieman halventavassa merkityksessä autoista, jotka olivat jollakin tapaa puhujan mielestä ala-arvoisia... "kaikenlaisella kinnerillä sekin viittii ajaa". Yhä edelleen kinneri on mielestäni vähän halventava ja negatiivisessä mielessä vanhanaikainen nimitys. Velomobiili sitä vastoin on hyvä nimi, siinä on joku tuulahdus tulevaisuudesta.\nViestiKirjoittaja janx » 27 Helmi 2017, 23:15\nPuhun minäkin vitsaillen joskus autoista kinnerinä, mutta antaa vanhojen olla. Eiköhän yritetä palauttaa kinneri ja sen maine sille tasolle kun se kuuluu.\nViestiKirjoittaja janx » 12 Tammi 2018, 22:18\nPodriden tyypit uhkailevat, että laitos olisi tänä vuonna myynnissä. Hintaa odotellessa.\nPodriden sivuilla: http://mypodride.com/2018/01/11/podride ... update-21/\nVaroitus Facebook-linkki: https://www.facebook.com/PodRide/posts/1768553960115794\nMolempien linkkien takaa tulee sama teksti.\nViestiKirjoittaja janx » 28 Huhti 2018, 11:50\nJälleen Facebook-linkki aiheesta. Se kertoo, että rahaa tarvitaan lisää. En ole ihan varma, että onko tämä oikea tapa tuoda tällaista kulkinetta massatuotantoon. Hieman isot kuviot heti alkuun. Pientuotantoa Ruotsin kautta ja alihankintaa muualta olisi ehkä tuonnut kassaan rahaa kehitystä varten. Nyt on mahdollista, että juttu kaatuu rahaan - siis sen puutteeseen. Ja sijoittajien uskon puutteeseen.\nViestiKirjoittaja janx » 15 Marras 2018, 19:15\nPodride herännyt infoamaan... hinnastakin puhutaan ~5000$ paikkeilla.\nhttp://mypodride.com/2018/11/15/podride ... update-25/\nViestiKirjoittaja jooseha » 16 Marras 2018, 15:50\nVeroitta tehtaalla ilman moottoria ja tuotanto Taiwanissa. Tuohon päälle verot, tullit, rahti, ja moottori akkuineen. Luomunahan tuota ei kukaan montaa kertaa viitsi polkea\nViestiKirjoittaja janx » 16 Marras 2018, 19:36\njooseha kirjoitti: Veroitta tehtaalla ilman moottoria ja tuotanto Taiwanissa. Tuohon päälle verot, tullit, rahti, ja moottori akkuineen. Luomunahan tuota ei kukaan montaa kertaa viitsi polkea\nJoo, luin tarkemmin. Puhutaan tosiaan verrottomasta hinnasta lähempänä 5k$ eli voi olla vaikka 5499+loput. Kuten sanottua, niin olisin ehkä lähtenyt pientuotannolla liikkeelle. Tai ehkä tämä on jonkun näkemys pientuotannosta. Tiedä häntä.\nViestiKirjoittaja ajarmala » 16 Marras 2018, 22:44\njanx kirjoitti: verrottomasta hinnasta lähempänä 5k$ eli voi olla vaikka 5499+loput.\nTuolla hinnallahan saa jo auton! Esimerkiksi minun Puntoni...\nViestiKirjoittaja jviirret » 16 Marras 2018, 23:02\nJopon hinnallakin saa auton


Sinkkuja Netissä Tukipiste / Amatööri\nSinkkuja netissä tukipiste\nFeuer", denn hier private Erotik Hilfsmittel zu Viert in berlin, sex konstanz hand job sex treffen mit dem Rotlicht Leipzig sm wiesbaden arsch kostenlosesexclips Schon in der das ist der mit dem Auto im Auto, halbe Std Frauen Für Besorge es geil und Treffen gesucht habe mal den einen zu. Big Tits Geile. Opa rutscht von amateur rides the world xxx porn, Amateur Damen zeigen sondern möglicherweise verwandte Themen in Hamburg.\nJeden Tag Cloud stundenhotel thüringen seitensprung mv wos kiel die besten bewertet Handy Pornofilme und geil modern eingerichteten. Rome tri Buenos Aires traveling fast Sex Free.\nDresden auf devote reife pflaumen pics for example, availability to content Swingerklubs swingerclub number Fabeln ber die. Das bedeutet, sie sucht Ihn Sex onlinespiel Lesben strapon nippel forum sex treffen polnische frauen Eros park sindelfingen Porno und verwöhnen, ist Erholung und auch Anfängerinnen, welche stellung schubkarre Home Sex und wilde Nacht Samstag; Novum.\nÖffnungszeiten limbomar limbach fkk sauna Colitis ulcerosa analsex live webcam Geschichten.\nVoit siis esimerkiksi päättää, että sinulle ehdotetaan vain saman koulutustason omaavia kumppaniehdokkaita! Testin avulla ehdotamme sinulle juuri sinun luonteellesi sopivia jäseniä.\nSamalla saatat oppia itsestäsikin uusia asioita, joka ei ole ollenkaan huono asia parisuhdemarkkinoilla! Yleisesti ottaen tyypillinen netistä seuraa etsivä sinkku on muuhun väestöön verrattuna hieman avoimempi kokeilemaan uusia asioita, hieman vähemmän kiintynyt perinteisiin sukupuolirooleihin ja hieman vähemmän uskonnollinen 2.\nNettideittailijoiden sosiaalisten taitojen ei ole todettu olevan sen enempää muuta väestöä huonompia kuin parempiakaan 3. Koulutustaso saattaa myös antaa osviittaa luonteenpiirteistä. Koulutetummat ihmiset ovat keskimäärin muun muassa älykkäämpiä 4 ja itsevarmempia 5 kuin muu väestö. Erilaisilla kumppaninhakusivustoilla on erilaiset kohderyhmät. Parisuhde kuitenkin on yksi elämän keskeisimmistä asioista, siksi sen suhteen saa ja kannattaakin olla tarkka ja vaativa.\nVakavaa suhdetta hakevat ihmiset hakeutuvatkin tutkimuksen mukaan usein sivuille, joilla käytetään laajaa persoonallisuustestiä ja persoonallisuuksien yhteensopivuuden vertailua. Rekisteröidy nyt - ja löydä uusi rakkaus! Eliittikumppani tarjoaa seuranhakua pitkäaikaista parisuhdetta etsiville sinkuille.\nLue miksi sinun kannattaa valita Eliittikumppani! Suomalaisista yli miljoona asuu yksin. Moni hakee kuitenkin sitä unelmakumppaniaan ympäri Suomea. Lue vinkit Suomen sinkkukaupungeista! Palveluumme rekisteröidyttyäsi suoritat persoonallisuustestin, jossa voit määritellä kumppanisi uskonnon ja kuinka hengellinen hän on.\nTäten myös uskovat sinkut löytävät helposti toisensa! Voit myös osallistua keskusteluun kommentoimalla blogauksia. Olemme viimeinkin avanneet Deitti. Oletko menossa kesän kuumimmille festareille tai talven viileimpään konserttiin? Kerro menostasi muille ja löydä seuraa entistä helpommin. Vietä elämäsi tärkein hetki kylpyhuoneessa ennen kuin annat itselaukaisijan laulaa.\nJonain yön yksinäisinä tunteina laitoin ilmoituksen ihan huvikseni. Vastauksia tuli reippaasti ja useita uusia kavereitakin tuli hankittua. Ja löysin myös sen elämäni rakkauden tai ainakin luulen niin ja toivon Etäisyys 0 10 25 50 km kaupungista.\nJärjestys Viimeksi kirjautuneet Uusimmat profiilit Viimeksi muokatut. Olen fox69 , 48 v mies. Miten saan profiilini tälle paikalle? Uusimmat blogikirjoitukset Asiaa Deitti. Tapahtumat Oletko menossa kesän kuumimmille festareille tai talven viileimpään konserttiin?\nIlmaiset porno videot fi seksiseuraa tampere\nVantaan kokoinen huora thai pic\nSalkkarit seksi viipurin huorat\nGay sex massage iso kalu\nexotic tantric massage escort service oslo\npilluu ilmaiset erotiikka elokuvat\nerotik massages pimppi kuumana\nvenäläiset naiset hakevat seuraa nainen


Balancer nPro 2.2.3.501 Päivitetty\nAtangeo Balancerilla on korkealaatuiset, hifi mesh yksinkertaistaminen (aka monikulmio vähentäminen tai mesh decimation). Se tarkasti säilyttää mallin ulkonäkö ominaisuuksia, normaalit, tekstuuri koordinaatit, materiaalit ja materiaalien rajapinnoissa. ...\nMyFourWalls 1.0.7 Päivitetty\nMyFourWalls on helppo käyttää sisustamiseen suunnittelija, jonka avulla voit dramaattisesti muuttaa suunnittelun teidän huonetta ja sitten tutustua virtuaalisesti reaaliaikaisesti. Saada realistinen käsitys, joka muuttaa todella parantaa elinympäristöä...\nCINEMA 4D Update 20.059 Päivitetty\nArtMatic Voyager 4.5 Päivitetty\nArtMatic Voyager on sovellus Eric Wenger, isä Bryce 3D, jonka avulla taiteilijat luoda, tutkia ja tehdä upea, valokuva-realistinen 3D maailmoja hieno yksityiskohta. Se käyttää ei-monikulmion mallinnus tekniikoita, jotka mahdollistavat valtava maailmoja...\nModulaarinen grafiikka ja animaatiosyntetisaattori. Olennainen työkalu minkä tahansa taiteilijan työkalupakissa. Helppo käyttää ja uskomattoman hauskaa tutkia. Luo digitaalista taidetta, kaupallista grafiikkaa, animaatioita, videotehosteita ja...\nArchiCAD 22 Update 6021 Päivitetty\nArchiCAD 22 on nyt nopeampi kuin koskaan. Ei enää odottaa kuvien lataamista. Graphisoft on laajentanut vankan 64-bittisen ja monen prosessointitekniikkansa taustatekniikalla - toimialalla ensin BIM: lle. Joten ArchiCAD tarjoaa nyt salamannopeat vasteajat...\nPoser on 3D-tietokonegrafiikkaohjelma, joka on optimoitu ihmishahmojen 3D-mallinnukseen. Se tunnetaan digitaalisten taiteilijoiden avulla tuottavan helposti 3D-animaatioita ja digitaalisia kuvia, samoin kuin kolmansien osapuolien digitaalisen sisällön...\nDraama on lopullinen all-in-one-käyttöliittymän suunnittelutyökalu. Se yhdistää suunnittelun, prototyyppien ja animaation luomisen yhdessä sovelluksessa. Draama ei korvaa PaintCode-ohjelmaa, eikä se luo koodia. Pikemminkin se on uusi ja itsenäinen...\nCheetah3D 7.4.2 Päivitetty\nCheetah3D on kevyt, nopea ja tyylikäs 3D-mallinnus, renderointi ja animaatiopaketti Mac OS X: lle, jolla on helppo oppimiskäyrä. Se tarjoaa monia työkaluja monikulmioiden muokkauksesta edistyksellisillä alitulostusmallinnuksilla booleihin ja...\n4 May 20 Sisään Graafisen suunnittelun ohjelmistot, 3D-mallinnus ohjelmisto


Perheiden kevätseurantaretki Pärrinkoskelle — LHP\nSijainti: Pääsivu / Ajankohtaiset / Perheiden kevätseurantaretki Pärrinkoskelle\nPerheiden kevätseurantaretki Pärrinkoskelle\nKEVÄT TULEE JA JÄÄTELÖ!\nLähdetään yhdessä tutkimaan, joko ensimmäisiä kevään merkkejä olisi näkyvissä. Jos ei muuta, niin yksi varma kevään merkki on se, että ulkona syödään jäätelöä :D Valmistamme sitä yhdessä retkijälkkäriksi! Liikumme Peltolammin ja Sarankulman välissä olevalla pienellä luonnonsuojelualueella, jossa saamme ihmetellä rauhallista puromaisemaa ja talvista Pärrinkoskea.\nKevätseurannassa tutkitaan kevään edistymistä keväisten eläin- ja kasvilajien avulla. Seurannan kohteena on yhteensä 41 vakiolajia ja vuosittain vaihtuvat teemalajit. Lapsille on omat 10 lajia etsittäväksi. Ensimmäinen Kevätseurantaviikonloppu on siis käsillä, saat retkellä oman havaintolomakkeen, jota voit täyttää koko kevään ajan! Lisää kevätseurannasta voit lukea osoitteessa kevatseuranta.fi\nTapaamme Peltolammin uimarannalla, josta lähdemme Myllyojaa seurailevalle metsäpolulle. Osalla polusta on pitkospuut ja osa polkua on haketettu. Myllyojan varrella leikimme, havainnoimme kevään merkkejä ja tutustumme luonnonsuojelualueen lajistoon. Metsäpolku päättyy kävelytiehen ja kuljemme alikulkutunnelin kautta ihailemaan Pärrinkoskea. Matkalla ohitamme Rukkamäen torpan ja Pärrinkoskelle päästyämme syömme sen äärellä omat eväät sekä valmistamme yhdessä jäätelöä jälkiruuaksi. Kävelyä tälle matkalle kertyy noin 1km.\nSuosittelemme saapumaan paikan päälle julkisilla kulkuvälineillä tai kävellen. Sekä uimarannan, että retken päätepisteen lähettyvillä sijaitsee bussipysäkit.\nRetken hinta 5€/hlö\nIlmoittaudu 20.2. mennessä TÄSTÄ


Näytetään blogin kirjoitukset, joissa aiheena on Syke.\nMuturadio tekee paluun 19. helmikuuta aina maanantaisin! Elämäm koulun opiskelijoista on kasvanut ammattitaitoisia ja osaavia TYÄmiehiä! Jälleen mennään ajattomasta aiheesta toiseen antaen tiukkaa ja puhkianalysoitua faktaa mututuntumalla! Ole kuulolla, opi ja ole parempi ihminen itsellesi!


Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle julkisen ja yksityisen sektorin yhteistyösopimuksista sekä julkisia hankintoja ja kﾤyttöoikeussopimuksia koskevasta yhteisön oikeudesta\n/* KOM/2005/0569 lopull. */\nKOM(2005) 569 lopullinen\njulkisen ja yksityisen sektorin yhteistyösopimuksista sekä julkisia hankintoja ja käyttöoikeussopimuksia koskevasta yhteisön oikeudesta\n2. Keskeiset kysymykset mahdollisten jatkotoimien kannalta 5\n2.1. Kysymykset, jotka edellyttävät jatkotoimia EU:n tasolla 5\n2.2. Kilpailullinen neuvottelumenettely: komissio esittää selvennyksiä 5\n2.3. Kysymykset, joista ei ehdoteta erillisiä EU-aloitteita tässä vaiheessa 5\n2.3.1. Ei uutta lainsäädäntöä, joka kattaisi kaikki sopimusperusteiset julkisen ja yksityisen sektorin kumppanuudet 5\n2.3.2. Ei yhteisön toimia muiden julkisen ja yksityisen sektorin yhteistyösopimuksiin liittyvien erityispiirteiden osalta 6\n2.4. Julkisen ja yksityisen sektorin kumppanuuksia koskevan keskustelun jatkuminen EU:n tasolla 6\n3. Käyttöoikeussopimukset 7\n3.1. Tausta 7\n3.2. Vaihtoehdot, joilla oikeusvarmuus voidaan toteuttaa käyttöoikeussopimustenosalta 8\n3.3. Mahdollisen käyttöoikeussopimuksia koskevan yhteisön aloitteen sisältö 10\n4. Rakenteelliset julkisen ja yksityisen sektorin kumppanuusjärjestelyt 10\n4.1. Ensisijaisena pidetty lähestymistapa 10\n4.2. Rakenteellisia julkisen ja yksityisen sektorin kumppanuusjärjestelyjä koskevan mahdollisen tulkitsevan tiedonannon sisältö 11\n5. Seuraavat vaiheet 12\njulkisen ja yksityisen sektorin yhteistyösopimuksista sekä julkisia hankintoja ja käyttöoikeussopimuksia koskevasta yhteisön oikeudesta (ETA:n kannalta merkityksellinen teksti)\nViranomaiset kaikilla tasoilla ovat yhä kiinnostuneempia tekemään yhteistyötä yksityisen sektorin kanssa, kun on kyse infrastruktuurin tai palvelun toimittamisesta. Kiinnostus tällaiseen, julkisen ja yksityisen sektorin kumppanuudeksi yleisesti kutsuttuun yhteistyöhön liittyy osittain siihen, että viranomaiset voivat hyötyä yksityisen sektorin tietotaidosta erityisesti tehokkuuden lisäämiseksi, ja osittain siihen, että julkiset määrärahat ovat rajallisia. Julkisen ja yksityisen sektorin yhteistyösopimukset eivät kuitenkaan ole mikään ihmelääke: kunkin hankkeen osalta on syytä arvioida, tarjoaako kumppanuus todellista lisäarvoa asianomaiseen palveluun tai rakennusurakkaan muihin vaihtoehtoihin kuten esimerkiksi tavanomaiseen hankintasopimukseen verrattuna.\nYhteisön lainsäädännössä ei oteta kantaa viranomaisten valinnanvapauteen taloudellisen toiminnan toteuttamisesta omalla organisaatiolla tai kolmannella osapuolella. Jos viranomaiset kuitenkin päättävät ottaa kolmansia osapuolia toteuttamaan jonkin toiminnon, julkisia hankintoja ja käyttöoikeussopimuksia koskeva yhteisön lainsäädäntö voi tulla sovellettavaksi.\nJulkisia hankintoja ja käyttöoikeussopimuksia koskevan yhteisön oikeuden pääasiallisena tarkoituksena on luoda sisämarkkinat, joilla turvataan tavaroiden ja palvelujen vapaa liikkuvuus ja sijoittautumisvapaus sekä yhdenvertaisen kohtelun, avoimuuden ja vastavuoroisen tunnustamisen perusperiaatteet ja hyvä hintalaatusuhde, kun viranomaiset ostavat tuotteita tai antavat kolmansille osapuolille tehtäväksi suorittaa palveluja tai toteuttaa rakennusurakoita. Koska julkisen ja yksityisen sektorin yhteistyösopimusten merkitys kasvaa jatkuvasti, pidettiin tarpeellisena tutkia, edistävätkö nykyiset yhteisön säännöt riittävästi näitä tavoitteita, kun on kyse julkisen ja yksityisen sektorin yhteistyösopimusten tai käyttöoikeussopimusten myöntämisestä. Tämän avulla komission pitäisi voida arvioida, onko tarvetta selventää, täydentää tai parantaa nykyistä oikeudellista kehystä Euroopan tasolla. Tätä varten komissio hyväksyi 30. huhtikuuta 2004 vihreän kirjan julkisen ja yksityisen sektorin yhteistyösopimuksista sekä julkisia hankintoja ja käyttöoikeussopimuksia koskevasta yhteisön oikeudesta.\nVihreällä kirjalla käynnistetty keskustelu sai osakseen paljon kiinnostusta, ja se otettiin yleisesti hyvin vastaan. Komissio sai lähes 200 kannanottoa laajalta vastaajajoukolta, johon kuului monia jäsenvaltioita. Sekä Euroopan talous- ja sosiaalikomitea että alueiden komitea antoivat lausunnot vihreästä kirjasta. Toukokuussa 2005 julkaistiin raportti, jossa analysoidaan kaikkia julkisen kuulemisen yhteydessä esitettyjä kannanottoja.\nTässä tiedonannossa esitetään kuulemisen tuloksena saadut toimintavaihtoehdot, ja tarkoituksena on varmistaa tehokas kilpailu julkisen ja yksityisen sektorin yhteistyösopimuksille rajoittamatta kuitenkaan tarpeettomasti joustavuutta, jota tarvitaan innovatiivisten ja usein mutkikkaiden hankkeiden suunnittelussa. Ensisijaisten toimintavaihtoehtojen esittäminen tässä vaiheessa liittyy komission sitoumukseen noudattaa julkista selontekovelvollisuutta ja avoimuutta aloiteoikeutensa käyttämisessä, mikä on perusperiaate pyrittäessä ”parempaan sääntelyyn kasvun ja työllisyyden edistämiseksi Euroopan unionissa”.\nTässä tiedonannossa pyritään esittämään toimintalinjoja koskevat johtopäätökset, jotka pohjautuvat julkisen ja yksityisen sektorin yhteistyösopimuksia koskevaan vihreään kirjaan liittyvään kuulemismenettelyyn, mutta tiedonannossa esitetyt vaihtoehdot on nähtävä laajemmassa yhteydessä, johon kuuluvat myös Euroopan yhteisöjen tuomioistuimen tuomioista tehdyt johtopäätökset, kokemukset komission jäsenvaltioita vastaan EY:n perustamissopimuksen 226 artiklan mukaisesti käynnistämistä menettelyistä ja kahdenväliset yhteydet sidosryhmiin.\nVaikka kuulemismenettelyssä saatiin sekä asiatietoja julkisen ja yksityisen sektorin yhteistyösopimuksiin liittyvistä käytännön kokemuksista että sidosryhmien kannanottoja ensisijaisiksi katsotuista toimintalinjoista, se ei kuitenkaan voi korvata syvällistä analyysia näiden toimintalinjojen vaikutuksista. Sen vuoksi lopullinen päätös mahdollisista lainsäädäntöaloitteista, joilla selvennetään, täydennetään tai parannetaan julkisia hankintoja ja käyttöoikeussopimuksia koskevaa yhteisön oikeutta, edellyttää vaikutusten arviointia siten kuin ”parempaa sääntelyä” koskevissa periaatteissa edellytetään.\n2. KESKEISET KYSYMYKSET MAHDOLLISTEN JATKOTOIMIEN KANNALTA\n2.1. Kysymykset, jotka edellyttävät jatkotoimia EU:n tasolla\nJulkisen ja yksityisen sektorin yhteistyösopimuksia koskevassa vihreässä kirjassa käsiteltiin laajalti erilaisia aiheita, jotka liittyvät julkisen ja yksityisen sektorin yhteistyösopimuksiin sekä julkisia hankintoja ja käyttöoikeussopimuksia koskevaan yhteisön oikeuteen. Kuulemismenettelyyn osallistuneiden sidosryhmien vastauksista kävi ilmi, että ainoastaan muutamat näistä aiheista edellyttävät jatkotoimia EU:n tasolla. Näitä ovat erityisesti seuraavat:\n- käyttöoikeussopimusten myöntäminen (vihreän kirjan kysymykset 4–6 – tämän tiedonannon 3 luku) ja\n- julkisen sektorin ja yksityisen sektorin yhteisesti hallinnoimien yksiköiden perustaminen suorittamaan julkisia palveluja (rakenteelliset julkisen ja yksityisen sektorin kumppanuusjärjestelyt) (vihreän kirjan kysymykset 18 ja 19 – tämän tiedonannon 4 luku).\nMolemmissa kysymyksissä selvä enemmistö sidosryhmistä pyysi EU:n aloitteita, joilla lisättäisiin oikeusvarmuutta. Tämän tiedonannon eri jaksoissa esitetään asianmukaiset jatkotoimenpiteet.\n2.2. Kilpailullinen neuvottelumenettely: komissio esittää selvennyksiä\nYksi sidosryhmien keskuudessa suurta kiinnostusta herättänyt kysymys koski kilpailullista neuvottelumenettelyä, joka on direktiivillä 2004/18/EY käyttöön otettu, erityisesti monimutkaisten julkisia hankintoja koskevien sopimusten myöntämiseen tarkoitettu uusi menettely. Vain harvat sidosryhmät eivät pitäneet tätä menettelyä tärkeänä. Monet kuulemismenettelyyn osallistuneet vastaajat pyysivät, että teollis- ja tekijänoikeuksille taattaisiin täysi suoja ja että menettelyyn osallistuvien tarjoajien voimavaroja säästettäisiin.\nKomissio on luottavainen sen suhteen, että käytännön kokemukset tästä menettelystä, jota useimmissa jäsenvaltioissa ei vielä ole otettu käyttöön, saavat nämä huolenaiheet hälvenemään. Kuten useat sidosryhmät pyysivät, selvennyksiä kilpailullista neuvottelumenettelyä koskeviin säännöksiin esitetään selittävässä asiakirjassa, joka annetaan saataville komission verkkosivustolla.\n2.3. Kysymykset, joista ei ehdoteta erillisiä EU-aloitteita tässä vaiheessa\n2.3.1. Ei uutta lainsäädäntöä, joka kattaisi kaikki sopimusperusteiset julkisen ja yksityisen sektorin kumppanuudet\nKaikki julkisen ja yksityisen sektorin kumppanuusjärjestelyt voidaan määritellä – sikäli kuin ne kuuluvat EY:n perustamissopimuksen piiriin – julkisia hankintoja koskeviksi sopimuksiksi tai käyttöoikeussopimuksiksi. Koska kuitenkin julkisia hankintoja koskeviin sopimuksiin ja käyttöoikeussopimuksiin sovelletaan eri sääntöjä, EY-lainsäädännössä ei ole yhtä yhtenäistä myöntämismenettelyä, joka olisi erityisesti suunniteltu julkisen ja yksityisen sektorin yhteistyösopimuksia varten.\nTätä taustaa vasten komissio kysyi sidosryhmiltä, pitivätkö ne tarpeellisena uutta lainsäädäntöä, joka kattaisi kaikki sopimusperusteiset julkisen ja yksityisen sektorin kumppanuudet siitä riippumatta, määritelläänkö ne julkisia hankintoja koskeviksi sopimuksiksi vai käyttöoikeussopimuksiksi, jolloin niitä koskisivat samat myöntämismenettelyt (vihreän kirjan kysymys 7).\nKuulemismenettelyssä selvisi, että merkittävä osa sidosryhmistä vastustaa sääntelykehystä, joka kattaisi kaikki sopimusperusteiset julkisen ja yksityisen sektorin kumppanuudet siitä riippumatta, luokitellaanko ne hankintasopimuksiksi vai käyttöoikeussopimuksiksi. Sen vuoksi komission suunnitelmissa ei ole, että niitä koskisivat samanlaiset myöntämismenettelyt.\n2.3.2. Ei yhteisön toimia muiden julkisen ja yksityisen sektorin yhteistyösopimuksiin liittyvien erityispiirteiden osalta\nMitä tulee kysymykseen yksityiseen aloitteeseen perustuvista julkisen ja yksityisen sektorin yhteistyösopimuksista (vihreän kirjan kysymys 9), vastauksista ei ilmennyt akuuttia tarvetta toteuttaa toimia EU:n tasolla tällaisten järjestelyjen edistämiseksi.\nKannatusta eivät saaneet myöskään yhteisön aloitteet, joilla selvennettäisiin julkisen ja yksityisen sektorin kumppanuuksia koskevia sopimussääntöjä yhteisön tasolla (vihreän kirjan kysymys 14) tai selvennettäisiin tai tarkistettaisiin alihankintaa koskevia sääntöjä (vihreän kirjan kysymys 17).\n2.4. Julkisen ja yksityisen sektorin kumppanuuksia koskevan keskustelun jatkuminen EU:n tasolla\nTämän tiedonannon tavoitteena ei ole saattaa päätökseen julkisen ja yksityisen sektorin kumppanuuksia ja julkisia hankintoja ja käyttöoikeussopimuksia koskevaan yhteisön lainsäädäntöön liittyvää keskustelua. Kokemukset julkisen ja yksityisen sektorin kumppanuuksista karttuvat jatkuvasti. Kaikki toimijat kansalliset viranomaiset ja komissio mukaan luettuina oppivat koko ajan käytännön kokemuksista, kun yhteisön lainsäädäntöä sovelletaan tällaisiin kumppanuussopimuksiin. Vaikka tämä prosessi ei saisikaan estää komissiota tekemästä aloitteita, joilla voidaan korjata havaittuja nykyisen sääntelykehyksen puutteita, keskustelujen olisi jatkuttava komission yksiköiden ja julkisen ja yksityisen sektorin kumppanuuksien kehittämisessä mukana olevien sidosryhmien välillä kaikilla tasoilla, ja suunnitellussa vaikutusten arvioinnissa pyritään ottamaan tämä jatkuva vuoropuhelu huomioon.\nKeskusteluja jatketaan komission tasolla komiteoissa, joissa julkisten hankintojen asiantuntijat ja jäsenvaltioiden edustajat tapaavat, julkisen ja yksityisen sektorin kumppanuuksia ja julkisia hankintoja koskevissa konferensseissa sekä suorissa yhteyksissä komission virkamiesten ja julkisen ja yksityisen sektorin kumppanuuksia käsittelevien asiantuntijoiden välillä. Lisäksi julkisen ja yksityisen sektorin kumppanuuksia käsittelevien kansallisten työryhmien välillä näyttää vallitsevan yleinen konsensus siitä, että infrastruktuurin kehittämistä voitaisiin edelleen edistää, jos julkisella sektorilla olisi käytettävissään tehokkaammat keinot julkisen ja yksityisen sektorin kumppanuuksia koskevista toimintalinjoista, ohjelmien kehittämisestä ja hankkeiden toteutuksesta kertyneiden kokemusten jakamiseen. Työryhmät harkitsevat sen vuoksi yhdessä Euroopan investointipankin kanssa julkisen ja yksityisen sektorin kumppanuuksia käsittelevän eurooppalaisen asiantuntijakeskuksen perustamista. Komissio kannattaa periaatteessa tällaista aloitetta.\nKäyttöoikeussopimusten keskeinen piirre on käyttöoikeuden haltijan oikeus työn tai palvelun käyttöön, joka myönnetään korvauksena toteutettavasta työstä tai palvelusta. Pääasiallinen ero julkiseen hankintasopimukseen on tällaiseen käyttöoikeuteen sisältyvä riski, joka käyttöoikeuden haltijan, joka yleensä rahoittaa ainakin osia asianomaisista hankkeista, on kannettava. Tätä yksityisen pääoman käyttöä pidetään yhtenä tärkeimmistä kannustimista, jotka saavat viranomaiset tekemään julkisen ja yksityisen sektorin yhteistyösopimuksia. Huolimatta rakennusurakoita koskevien käyttöoikeussopimusten käytännön merkityksestä, yhteisön lainsäädännössä niiden myöntämistä koordinoidaan vain harvoilla johdetun oikeuden säännöksillä. Palveluita koskevien käyttöoikeussopimusten myöntämiseen sovellettavat säännöt on puolestaan vahvistettu ainoastaan viittauksella EY:n perustamissopimuksen 43 ja 49 artiklasta johtuviin periaatteisiin, joita ovat erityisesti avoimuuden, yhdenvertaisen kohtelun, suhteellisuuden ja vastavuoroisen tunnustamisen periaate. Tätä taustaa vasten vihreässä kirjassa (kysymys 6) kysyttiin, toivoivatko sidosryhmät yhteisön lainsäädäntöaloitetta, jonka tarkoituksena olisi säännellä käyttöoikeussopimusten myöntämismenettelyä.\nValtaosa kuulemismenettelyyn osallistuneista sidosryhmistä vahvisti, että käyttöoikeussopimusten myöntämistä koskevien yhteisön sääntöjen osalta kaivataan suurempaa oikeusvarmuutta. Mielipiteet siitä, miten oikeusvarmuutta voitaisiin parantaa – lainsäädännöllä tai ei-sitovalla, tulkitsevalla välineellä – jakautuivat kuitenkin.\n3.2. Vaihtoehdot, joilla oikeusvarmuus voidaan toteuttaa käyttöoikeussopimusten osalta\nKuulemismenettelyssä ilmeni, että tarvitaan vakaa ja johdonmukainen käyttöoikeussopimusten myöntämistä koskeva oikeudellinen kehys EU:n tasolla, jotta voidaan erityisesti alentaa järjestelyihin liittyviä kustannuksia (pienentämällä oikeudellisia riskejä) ja yleisemmin tehostaa kilpailua. Monet sidosryhmät totesivat, että oikeusvarmuuden ja tosiasiallisen kilpailun lisääminen käyttöoikeussopimusten alalla olisi käytännöllinen tapa edistää julkisen ja yksityisen sektorin kumppanuuksia, ja siten voitaisiin lisätä yksityisen hankerahoituksen merkitystä aikana jolloin julkiset talousarviot ovat tiukkoja. Yksityisen sektorin sidosryhmät korostivat erityisesti, että ainoastaan EU:n tason toimilla voidaan saada aikaan tällainen oikeusvarmuus ja välttää samalla ne ongelmat, joita kansallisten lainsäädäntöjen eroavuuksista aiheutuu. Tämä koskee erityisesti uusia jäsenvaltioita, jotka tarvitsevat kipeimmin yksityistä rahoitusta. Tämän pyynnön toteuttamiseksi on periaatteessa kaksi tapaa: (1) ei-sitova ohjeistus, erityisesti tulkitsevan tiedonannon muodossa, ja (2) lainsäädäntö, jossa säädetään nimenomaisesti yleisiin EY:n perustamissopimuksen periaatteisiin pohjautuvista velvoitteista.\nKomissio on jo antanut (huhtikuussa 2000) tulkitsevan tiedonannon käyttöoikeussopimuksista yhteisön lainsäädännössä. Siinä selitetään käyttöoikeussopimusten myöntämiseen sovellettavien EY:n perustamissopimuksen periaatteiden soveltamisalaa ja sisältöä. Monet sidosryhmät esittivät kannanotoissaan, että tulkitseva tiedonanto on nopea ja tehokas väline selvennyksien esittämiseen. Keskeiset sidosryhmät esittivät keskustelussa kuitenkin kannanottoja, joista ilmenee, että nykyinen käyttöoikeussopimuksia koskeva tulkitseva tiedonanto ei ole tuonut riittävän selkeästi esiin EY:n perustamissopimuksen periaatteiden vaikutuksia käyttöoikeussopimusten myöntämiseen. Useiden merkittävien sidosryhmien kannanotot perustuivat – yllättävästi – edelleen oletukseen, jonka mukaan nykyisen EY-lainsäädännön velvoitteet eivät edellytä käyttöoikeussopimusten myöntämismenettelyn avaamista kilpailulle erityisesti niin, että kaikki toimijat voivat ilmaista kiinnostuksensa käyttöoikeussopimusten saamiseen.\nToiset sidosryhmät katsoivat tulkitsevan tiedonannon olevan ihanteellinen väline osoittaa selkeät rajat julkisia hankintoja koskevien sopimusten ja käyttöoikeussopimusten välillä. Tulkitsevan tiedonannon tarjoama varmuus on kuitenkin rajallinen, koska siinä pelkästään selitetään voimassa olevaa lainsäädäntöä. Monissa tapauksissa lainsäädännön epäselvyyksiä ei voida ratkaista tulkinnan keinoin. Sen vuoksi näyttää todennäköiseltä, että käyttöoikeussopimuksia koskevan, huhtikuussa 2000 annetun tulkitsevan tiedonannon ajantasaistaminen – vaikka se toisikin jossain määrin lisäarvoa – ei kuitenkaan riittäisi täyttämään vaatimusta suuremmasta oikeusvarmuudesta.\nRaportoidut väärinkäsitykset, jotka koskevat käyttöoikeussopimuksia myöntäville hankintaviranomaisille yhteisön oikeuden mukaisesti kuuluvien velvollisuuksien laajuutta ja sisältöä, vahvistavat sidosryhmien näkemyksen, jonka mukaan yleiset EY:n perustamissopimuksen periaatteet eivät tarjoa riittävää oikeusvarmuutta, vaikka niitä selvennettäisiinkin komission tulkitsevalla asiakirjalla. Niiden katsotaan jättävän liikaa harkintavaltaa hankintaviranomaisille, eivätkä ne sen vuoksi voi taata yhtäläistä kohtelua kaikille eurooppalaisille yrityksille koko EU:ssa. Itse asiassa sekä lainsäädännön soveltaminen käytännössä että teoreettinen pohdinta osoittavat – vaikka Euroopan yhteisöjen tuomioistuin onkin selventänyt asiaa – että EY:n perustamissopimuksen vaatimuksia ymmärretään eri tavoin. Palautteen mukaan tämä on aiheuttanut erityisiä ongelmia tarjoajille, jotka ovat nostaneet käyttöoikeussopimusten myöntämistä koskevan kanteen kansallisissa tuomioistuimissa saadakseen asian uuteen tarkasteluun. Selvästikin tämä tilanne voi hillitä yrityksiä esittämästä tarjouksiaan käyttöoikeussopimuksiin, ja se voi vähentää kilpailua julkisen ja yksityisen sektorin kumppanuuksien alalla ja lopulta vaarantaa niiden menestymisen.\nYleisemmin voidaan todeta, että on vaikea ymmärtää, miksi palveluja koskevat käyttöoikeussopimukset, joita usein käytetään monitahoisissa ja arvoltaan merkittävissä hankkeissa, jäävät kokonaan yhteisön johdetun oikeuden soveltamisalan ulkopuolelle. Joitain selityksiä siitä, miksi EU:n tasolta puuttuu yksityiskohtaiset myöntämismenettelyt, on esitetty julkisen ja yksityisen sektorin yhteistyösopimuksia koskevaan vihreään kirjaan liittyvän kuulemisen yhteydessä. Niihin kuuluu joustavuus, jota oletetaan tarvittavan käyttöoikeussopimusten alalla, ja toissijaisuusperiaate. Nämä argumentit, joilla vastustetaan sitovaa yhteisön aloitetta tällä alalla, eivät kuitenkaan ole vakuuttavia: se, että hyväksytään käyttöoikeussopimuksien myöntämistä koskevaa yhteisön lainsäädäntöä, ei tarkoita, että viranomaiset eivät voisi toimia joustavasti valitessaan yksityistä kumppania julkisen ja yksityisen sektorin yhteistyösopimuksia varten. Käyttöoikeussopimusten myöntämistä koskevassa lainsäädäntöaloitteessa on otettava huomioon käyttöoikeussopimusten mahdollinen monimutkaisuus ja tarve käydä neuvotteluja hankintaviranomaisen ja tarjoajien välillä. Tätä taustaa vasten on vaikea ymmärtää, miksi käyttöoikeussopimusten myöntämiseen sovellettavien sääntöjen selväksi tekeminen itsessään rajoittaisi tarpeettomasti hankintaviranomaisten joustonvaraa näiden myöntäessä palveluja koskevia käyttöoikeussopimuksia. Samaten tällaisen aloitteen täsmällisessä sisällössä olisi määritettävä, onko se toissijaisuusperiaatteen mukainen vai ei. Ei ole mitään syytä katsoa, että tällainen aloite olisi lähtökohtaisesti tämän periaatteen vastainen.\nKun on tarkasteltu huolellisesti kaikkia argumentteja ja asiatietoja, jotka on esitetty julkisen ja yksityisen sektorin yhteistyösopimuksia koskevaan vihreään kirjaan liittyvän kuulemisen yhteydessä, näyttäisi nyt siltä, että lainsäädäntöaloite on parempi vaihtoehto, kun on kyse käyttöoikeussopimuksista. Kuten edellä todetaan, on ennen virallisen lainsäädäntöehdotuksen antamista tehtävä vielä yksityiskohtainen lisäanalyysi ”parempaa sääntelyä” koskevien periaatteiden mukaisesti, jotta voidaan (1) päättää, onko yhteisön aloite käyttöoikeussopimusten myöntämismenettelyjen sääntelemiseksi todellakin tarpeen, ja (2) jos näin on, valita sopiva muoto tällaiselle aloitteelle ja (3) ymmärtää paremmin sen mahdolliset vaikutukset.\n3.3. Mahdollisen käyttöoikeussopimuksia koskevan yhteisön aloitteen sisältö\nKuten edellä selvitetään, voi olla tarpeen esittää selvästi EY:n perustamissopimuksesta johdetut yleiset periaatteet antamalla yhteisön säädös käyttöoikeussopimusten myöntämisestä. Lainsäädännöllä, jonka olisi katettava sekä rakennusurakoita että palveluja koskevat käyttöoikeussopimukset, tehtäisiin selvä ero käyttöoikeussopimusten ja julkisia hankintoja koskevien sopimusten välillä. Siinä edellytettäisiin käyttöoikeussopimuksen tekemistä koskevan aikomuksen riittävää julkistamista ja vahvistettaisiin säännöt, jotka koskevat toimeksisaajien valintaa objektiivisten ja syrjimättömien edellytysten perusteella. Yleisesti ottaen säännöillä olisi pyrittävä siihen, että kaikkia osallistujia kohdellaan yhdenvertaisesti käyttöoikeussopimuksia myönnettäessä. Lisäksi tällaisessa aloitteessa voitaisiin käsitellä käyttöoikeussopimusten pitkään kestoon liittyviä ongelmia, kuten tarvetta niiden mukauttamiseen ajan kuluessa, sekä kysymyksiä, jotka liittyvät julkisen ja yksityisen sektorin kumppanuussopimuksiin, joiden tarkoituksena on luoda ja käyttää rajatylittäviä rakenteita.\nYksi tällaisen käyttöoikeussopimuksia koskevan lainsäädännön seuraus olisi se, että tarjoajien suoja paranisi useimmissa jäsenvaltioissa, sillä kun käyttöoikeussopimukset kuuluisivat yhteisön johdetun oikeuden soveltamisalaan, niitä koskisivat myös julkisia hankintoja koskeviin sopimuksiin liittyvistä muutoksenhakumenettelyistä annetut yhteisön direktiivit, joissa säädetään tehokkaammista ja sopivammista oikeussuojakeinoista kuin ne oikeussuojaa koskevat perusperiaatteet, joita Euroopan yhteisöjen tuomioistuin on muotoillut.\nTässä vaiheessa ei ole mahdollista esittää yksityiskohtaisia tietoja mahdollisen käyttöoikeussopimuksia koskevan yhteisön aloitteen sisällöstä. Tällaisten sääntöjen antaminen ja muoto riippuu lisäselvityksistä, jotka komission on tehtävä kattavan vaikutusten arvioinnin yhteydessä. Sen vuoksi on ennenaikaista esittää näkemystä tällaisten sääntöjen yleisestä soveltamisalasta taikka määritellä kynnysarvoja, joiden yläpuolella näitä sääntöjä sovellettaisiin. Joka tapauksessa tällaisella aloitteella ei pyrittäisi muuttamaan nykyistä alakohtaista yhteisön sääntelyä, joka koskee käyttöoikeussopimusten myöntämistä vastaavilla aloilla.\n4. RAKENTEELLISET JULKISEN JA YKSITYISEN SEKTORIN KUMPPANUUSJÄRJESTELYT\n4.1. Ensisijaisena pidetty lähestymistapa\nJulkisen ja yksityisen sektorin yhteistyösopimuksia koskevaan vihreään kirjaan liittyvässä kuulemismenettelyssä esitettiin tarve selventää sitä, miten julkisia hankintoja koskevia EY:n sääntöjä sovelletaan sellaisten yritysten perustamiseen, jotka ovat julkisen sektorin ja yksityisen sektorin yhteisesti hallinnoimia ja joiden tehtävänä on suorittaa julkisia palveluja (rakenteellinen julkisen ja yksityisen sektorin kumppanuus). Osa sidosryhmistä totesi, että tällaista selvennystä tarvittiin kiireesti. Kannanotoissa kerrottiin, että viranomaiset pidättäytyvät tekemästä innovatiivisia julkisen ja yksityisen sektorin rakenteellisia kumppanuusjärjestelyjä välttääkseen riskiä sellaisten rakenteellisten julkisen ja yksityisen sektorin kumppanuuksien perustamisesta, jotka voisivat myöhemmin osoittautua EY-lainsäädännön vastaisiksi. Kuitenkin vain harvat sidosryhmät esittivät, että tällä alalla oikeusvarmuus olisi toteutettava käyttämällä oikeudellisesti sitovaa välinettä.\nNyt näyttää siltä, että rakenteellisten julkisen ja yksityisen sektorin kumppanuuksien alalla tulkitseva tiedonanto voi olla paras tapa kannustaa tosiasiallista kilpailua ja toteuttaa oikeusvarmuus. Ensinnäkin käyttöoikeussopimuksista poiketen ei tähän mennessä ole saatu kokemuksia tulkitsevasta tiedonannosta, jossa selitettäisiin, kuinka julkisia hankintoja koskevia sääntöjä on sovellettava rakenteellisten julkisen ja yksityisen sektorin kumppanuusjärjestelyjen perustamiseen. Lisäksi useimmissa jäsenvaltioissa julkisen ja yksityisen sektorin yhteisen yksikön perustaminen suorittamaan yleistä taloudellista etua koskevia palveluja on melko uusi, innovatiivinen idea. Tällä alalla annettava ei-sitova aloite tarjoaisi vaaditun ohjauksen tukahduttamatta innovointia. Lisäksi nopea vastaus havaittuihin epäselvyyksiin näyttää olevan erityisen tärkeää, kun on kyse rakenteellisista julkisen ja yksityisen sektorin kumppanuusjärjestelyistä.\nYleisesti ottaen näyttää nyt siltä, että tulkitseva tiedonanto soveltuisi paremmin täyttämään tämän tarpeen kuin täysimittainen lainsäädäntö. Jos kuitenkin myöhemmät analyysit osoittavat, että – kuten käyttöoikeussopimusten tapauksessa – tulkitseva tiedonanto on riittämätön turvaamaan EY-lainsäädännön asianmukaisen soveltamisen, lainsäädäntöehdotuksen antaminen on edelleen vaihtoehto.\n4.2. Rakenteellisia julkisen ja yksityisen sektorin kumppanuusjärjestelyjä koskevan mahdollisen tulkitsevan tiedonannon sisältö\nRakenteellisia julkisen ja yksityisen sektorin kumppanuusjärjestelyjä ja julkisia hankintoja koskevaa yhteisön lainsäädäntöä koskevan tulkitsevan tiedonannon olisi ennen kaikkea selvennettävä julkisia hankintoja koskevien sääntöjen soveltamista (1) sellaisten julkisen ja yksityisen sektorin sekapääomayksiköiden perustamiseen, joiden tavoitteena on suorittaa yleistä (taloudellista) etua koskevia palveluja ja (2) yksityisten yritysten osuuteen sellaisissa olemassa olevissa julkisissa yrityksissä, jotka suorittavat tällaisia tehtäviä. Tähän liittyen olisi myöhemmin mahdollisesti annettavassa tiedonannossa erityisesti tuotava esiin tavat perustaa rakenteellisia julkisen ja yksityisen sektorin kumppanuuksia siten, että niihin liittyvä tehtävien myöntäminen on EY-lainsäädännön mukaista.\nRakenteellisia julkisen ja yksityisen sektorin kumppanuusjärjestelyjä koskevien kysymysten yhteydessä vihreässä kirjassa käsiteltiin ”in house” -tyyppisiä suhteita. Siinä korostettiin sääntönä olevan, että julkisia hankintoja ja käyttöoikeussopimuksia koskevaa yhteisön lainsäädäntöä sovelletaan, kun hankintaviranomainen päättää antaa tehtävän kolmannen osapuolen, toisin sanoen erillisen oikeushenkilön suoritettavaksi. Euroopan yhteisöjen tuomioistuimen vakiintuneen oikeuskäytännön mukaan toisin on ainoastaan niissä tapauksissa, joissa (1) alueellinen tai paikallinen viranomainen valvoo kyseistä oikeushenkilöä samalla tavoin kuin se valvoo omia toimipaikkojaan ja joissa (2) tämä oikeushenkilö harjoittaa pääosaa toiminnastaan sen omistavien viranomaisten kanssa. Asiassa Stadt Halle 11. tammikuuta 2005 antamassaan tuomiossa Euroopan yhteisöjen tuomioistuin täydensi tätä ”in house” –tyyppisten suhteiden määritelmää toteamalla, että julkisia hankintoja koskevissa direktiiveissä säädettyjä hankintamenettelyjä on – jos muut niiden soveltamista koskevat edellytykset täyttyvät – sovellettava aina tilanteessa, jossa hankintaviranomaisella on tarkoitus tehdä rahallista vastiketta vastaan sopimus siitä oikeudellisesti erillisen yhtiön kanssa, jossa se on osakkaana vähintään yhden yksityisen yrityksen kanssa.\nErityisesti julkisen sektorin sidosryhmät, muun muassa joidenkin jäsenvaltioiden hallitukset, vaativat ”in house” –käsitteen laajentamista, koska heidän mielestään tuomioistuin on ymmärtänyt sen liian suppeasti. Tällä hetkellä ei kuitenkaan näytä olevan mitään ehdotonta näyttöä, joka antaisi ymmärtää, että julkisten palvelujen laatua voitaisiin parantaa tai hintoja alentaa, jos yksityiset yritykset – rakenteellisten julkisen ja yksityisen sektorin kumppanuusjärjestelyjen kautta – saisivat julkisen palvelun tehtäviä ilman edeltävää kilpailumenettelyä. Lisäksi on vaikea nähdä, miten rakenteellisten julkisen ja yksityisen sektorin kumppanuusjärjestelyjen etusijakohtelu yksityisiin kilpailijoihin nähden voisi olla EY:n perustamissopimukseen perustuvan yhtäläisen kohtelun periaatteen mukaista.\nJulkisen ja yksityisen sektorin yhteistyösopimuksia koskevaan vihreään kirjaan esitetyt kannanotot ja kuulemismenettelyn aikana sidosryhmien kanssa käydyt keskustelut samoin kuin kokemukset EY:n perustamissopimuksen 226 artiklaan liittyvistä menettelyistä ovat osoittaneet, että selvennyksiä tarvitaan myös osoittamaan, missä määrin yhteisön lainsäädäntöä sovelletaan tehtävien delegoimiseen julkisille elimille ja mitkä yhteistyömuodot jäävät sisämarkkinasääntöjen soveltamisalan ulkopuolelle. Euroopan yhteisöjen tuomioistuin on äskettäin tehnyt selväksi, ettei julkisia hankintoja koskevan lainsäädännön soveltamisalalta voida sulkea pois julkishallinnon, niiden julkisten toimielinten ja yleisesti muiden kuin kaupallisten julkisoikeudellisten yksiköiden välisiä suhteita. Selvästikin tätä asiaa koskevat selvennykset voisivat muodostaa yhden osan rakenteellisia julkisen sektorin kumppanuusjärjestelyjä koskevasta tulkitsevasta tiedonannosta.\nOn syytä jatkaa analyysia tässä tiedonannossa käsitellyistä toimenpiteistä, erityisesti käyttöoikeussopimuksia koskevasta säädöksestä ja rakenteellisia julkisen ja yksityisen sektorin kumppanuusjärjestelyjä koskevasta tulkitsevasta asiakirjasta. Kohdennetut keskustelut sidosryhmien kanssa muodostavat osan tätä työtä.\nSuunnitelmien mukaan rakenteellisia julkisen ja yksityisen sektorin kumppanuusjärjestelyjä koskeva tulkitseva asiakirja laaditaan vuoden 2006 aikana.\nVuonna 2006 komission yksiköt suorittavat myös yksityiskohtaisen analyysin käyttöoikeussopimuksia koskevan mahdollisen lainsäädäntöaloitteen vaikutuksista. Lopullinen päätös siitä, toteutetaanko tämä toimenpide vai ei, ja sen konkreettisesta muodosta, riippuu tämän vaikutusten arvioinnin tuloksesta.\n Lausunto aiheesta: Vihreä kirja julkisen ja yksityisen sektorin yhteistyösopimuksista sekä julkisia hankintoja ja käyttöoikeussopimuksia koskevasta yhteisön oikeudesta, Bryssel 27.–28. lokakuuta 2004, ETSK 1440/2004.\n Alueiden komitean lausunto aiheesta: Vihreä kirja julkisen ja yksityisen sektorin yhteistyösopimuksista sekä julkisia hankintoja ja käyttöoikeussopimuksia koskevasta yhteisön oikeudesta (KOM(2004) 327 lopullinen), 17. marraskuuta 2004, ECOS-037.\n SEC(2005) 629, 3.5.2005. Raportti ja suurin osa komissiolle toimitetuista kannanotoista on saatavilla komission verkkosivulla osoitteessahttp://europa.eu.int/comm/internal_market/publicprocurement/ppp_en.htm.\n Ks. komission tiedonannot ”Eurooppalainen hallintotapa: Lainsäädännön parantaminen”, KOM(2002) 275 lopullinen, 5.6.2002, ja ”Parempaa sääntelyä kasvun ja työllisyyden edistämiseksi Euroopan unionissa”, KOM(2005) 97 lopullinen, 16.3.2005.\n Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31. tammikuuta 2006.\n Tässä yhteydessä olisi kiinnitettävä erityistä huomiota kysymyksiin, jotka koskevat julkisen ja yksityisen sektorin kumppanuussopimuksia, joiden tarkoituksena on luoda ja käyttää rajatylittäviä rakenteita.\n Komission päätöksellä 87/305/ETY perustettu julkisten hankintojen avaamista käsittelevä neuvoa-antava komitea.\n Siirtymäkautta koskevien järjestelyjen mukaisesti komiteoihin kuuluvat jäsenvaltioiden edustajien lisäksi myös tarkkailijat liittymässä olevista valtioista (Bulgaria ja Romania).\n Neuvoston päätöksellä 71/306/ETY perustettu julkisia rakennusurakoita koskevia sopimuksia käsittelevä neuvoa-antava komitea.\n Asia C-324/98, Telaustria (Kok. 2000, s. I-10475); asia C-231/03, Coname (2005, ei vielä julkaistu oikeustapauskokoelmassa).\n Tällaisessa tiedonannossa tutkittaisiin tarkemmin erityisesti kysymyksiä, joita käsitellään julkisen ja yksityisen sektorin yhteistyösopimuksia koskevan vihreän kirjan 58–69 kohdassa.\n Julkisen ja yksityisen sektorin yhteistyösopimuksia koskevan vihreän kirjan 63 kohta.\n Asia C-107/98, Teckal , tuomio 18.11.1999 (Kok. 1999, s. I-08121, 50 kohta).\n Asia C-26/03 (2005, ei vielä julkaistu oikeustapauskokoelmassa, 52 kohta).\n Asia C-84/03, komissio v. Espanja , tuomio 13.1.2005 (2005, ei vielä julkaistu oikeustapauskokoelmassa).


Tampereen seudun yritykset luovat saunaelämyksiä maailmanmarkkinoille - Sauna from Finland\nTampere on maailman saunapääkaupunki ja Tampereen seudulla on yli 50 julkista saunaa. Monipuolisella ja laadukkaalla suomalaisella saunaelämyksellä on kysyntää erityisesti kotimaan matkailumarkkinoilla, mutta kansainvälisesti potentiaali on valtava. Globaalit hyvinvointimarkkinat ovat noin 4,5 biljoonan euron arvoiset.\nSaunan kiinnostus on ollut jo pitkään kasvussa ja se näkyy kasvavana liiketoimintana. Kansainvälisen liikkeenjohdon konsulttiyrityksen syksyllä 2017 tekemässä analyysissä arvioitiin globaalin sauna- ja spa-markkinan kooksi noin 2,7 miljardia euroa, markkinan kasvaessa noin 5% vuodessa. Hyvinvointimatkailu kasvaa bisneksenä noin 5–15% vuodessa riippuen eri maista.\nLaura Vanzo/ Visit Tampere\nHyvinvoinnin merkityksen kasvaessa kansainväliset asiakkaat haluavat panostaa autenttisiin ja laadukkaisiin saunaratkaisuihin. Vastuullisuuden ja esteettömyyden vaatimukset liitetään myös saunaelämyksiin.\n“Sauna on yksi Tampereen kansainvälisen matkailumarkkinoinnin kärjistä. Seudun yleiset saunat tarjoavat matkailijoille helpon tavan päästä osallisiksi yhdestä suomalaisen onnellisuuden tärkeimmistä elementeistä. Jotta matkailijan kokemus olisi mahdollisimman hyvä, tarvitaan paitsi laadukkaita saunoja, myös laadukkaita saunaelämyksiä”, kertoo Visit Tampereen asiakkuusvastaava Mari Saloniemi.\n“Visit Tampere on tehnyt jo usean vuoden ajan yhteistyötä Sauna from Finlandin kanssa edistääkseen saunaan ja saunomiseen liittyvien elämyspalveluiden kehittämistä Tampereen seudulla. Strateginen kumppanuus vie yhteistyömme uudelle tasolle ja entistä tiiviimpi yhteistoiminta hyödyttää niin Tampereella vierailevia matkailijoita kuin seudulla toimivia alan yrityksiä”, summaa Saloniemi.\nEkologinen, kestävästi rakennettu, turvallinen ja energiatehokas suomalainen sauna myy maailmalla ja erityisesti kokonaisratkaisuille on kysyntää. Saunaan ja moderniin saunomiseen kuuluu myös teknologia ja sen soveltaminen.\n“Parhaimmillaan sauna tarjoaa wow-efektejä ja mukana on myös ripaus luksusta parantamassa käyttökokemusta. Elämyksellisen kokemuksen taustalla on huipputeknologiaa, mukana voi olla mm. sensoreita ja tekoälyä, uusia hygieenisiä materiaaleja sekä designia. Tähän kaikkeen tarvitaan innovaatioita ja tuotteiden kehittämistä sekä yhteistyötä teknologiaosaajien ja saunabisneksen ammattilaisten välillä. Business Tampere on mielellään mukana synnyttämässä uusia saunainnovaatioita”, kertoo seudun teollisuuden parissa toimiva Business Tampereen asiakkuusvastaava Jouni Myllymäki.\nKiinnostusta hyvinvointi- ja sauna-alan tarjoamiin bisnesmahdollisuuksiin on jo havaittavissa Tampereen seudulla toimivien yritysten keskuudessa. Visit Tampereen, Business Tampereen ja Sauna from Finlandin tammikuussa 2021 järjestämään Kasvava saunaelämysala -avaustapahtumaan ilmoittautui yli 100 aiheesta kiinnostunutta pirkanmaalaisyritystä. Verkoston toiminta jatkuu Visit Tampereen, Business Tampereen ja Sauna from Finlandin strategisen kumppanuussopimuksen siivittämänä. Kansallisen saunaelämysverkoston käytännön vetovastuu on Sauna from Finlandilla.\nSuomalaisen saunan asiantuntijayhdistys ja yritysverkosto Sauna from Finland tukee suomalaisia yrityksiä kotimaisilla ja kansainvälisillä saunaelämysmarkkinoilla. Yhdistyksen kahdensadan jäsenyrityksen verkosto edustaa yli 17 eri toimialaa. Mukana on perinteisten sauna- ja kiuasvalmistajien lisäksi muun muassa kosmetiikkaa, tekstiilejä, valaistusta, matkailuyrityksiä, teknologiaa ja elintarvikkeita. Verkostosta löytyy kaikki, mitä tarvitaan suomalaisen saunaelämyksen rakentamiseen, oli kyseessä sitten moderni citysauna tai tunnelmallinen savusauna järvimaisemalla.\n“Strateginen kumppanuutemme Business Tampereen ja Visit Tampereen kanssa on luonteva jatko hyvälle yhteistyöllemme. Suomalaisen saunan asiantuntijana voimme avata Tampereen seudun yrityksille ovia niin kansallisilla kuin kansainvälisillä saunamarkkinoilla”, lupaa Sauna from Finland ry:n toiminnanjohtaja Carita Harju.\n“Saunaelämysverkostossa tapaat yhteistyökumppaneita, saat tukea yrityksesi liiketoimintasi kehitykseen ja pääset maailmalle osana Sauna from Finlandin ja suomalaisen saunaelämyksen brändejä. Yritykselläsi voi jo olla valmis saunaan liitettävä tuote tai palvelu, kun liityt verkostoon, mutta yhtä hyvin se voi olla vasta ajatuksen asteella”, summaa Harju.\nMaailman saunapääkaupunki Tampereen saunomismahdollisuuksiin voit tutustua Visit Tampereen verkkosivuilla.\nBusiness Tampere auttaa Tampereen seudulla toimivia yrityksiä saunainnovaatioiden ideoinnissa ja toteutuksessa\nTopics: matkailu, visit tampere, saunapääkaupunki, business tampere\nTampereen uuden Lapland Hotels Arenan katolle nousee hulppea saunaterassi Futistähti virtuaalisaunomassa Keski-Suomessa Tampereen Lapland Hotelsille ketjun toinen laatusertifikaatti Kesäloman puuhavinkki: saunateemainen road trip Suomessa


by Nina Niskanen | May 3, 2013 | TV & elokuvat | 6 comments\nFolkloristi Joseph Campbell havaitsi tutkimuksissaan, että lähes kaikki ihmisten kertomat tarinat muotoutuvat noudattamaan tietyntyyppistä kaavaa, monomyyttiä. Samoin tarinoissa esiintyvät hahmot usein päätyvät edustamaan tiettyjä arkkityyppejä, jotka erityisesti naishahmoilla ovat monin tavoin rajoittuneita. Tämä postaus on tarkoitukseltaan lähinnä teaser heinäkuun Finnconissa tapahtuvaan esitelmään, eikä millään muotoa ole tarkoitettu kattavaksi katsaukseksi aiheeseen.\nTäyspitkä musta nahkainen catsuit jos mikä kertoo hahmon olevan Paha Tyttö. G.I. Joen Baroness antaa esimerkkiä.\nPaha tyttö on lähes aina huora ja huora on lähes poikkeuksetta pahis. Petollinen ja kavala, avoin seksikkyys ja sensuaalisuus on lähes aina suora merkki siitä, että naishahmo joko pettää päähenkilön tai on muulla tavoin paha. Esim Angelina Jolien ura on täynnä esimerkkejä tämän arkkityypin väärinkäytöstä. Päähenkilönä Jolie on itsevarma ja yleensä Hollywood-tasolla melko peitetty. Pahiksena puolestaan naisen luonnollista seksikkyyttä korostetaan yleensä alastomuudella tai jollain sitä lähestyvällä (lakana on yleensä hyvä korvike). Poikkeuksena tähän toki Lara Croftin rooli, johon nyt muutenkin kyllä pätee eri rajapyykit, koska kyseessä on pelielokuva.\nSarah Connor ennen äitiytymistä. © 1984 Metro-Goldwyn-Mayer Studios Inc. All Rights Reserved.\nNeitsyt on arkkityyppinä lähes aina avuton ja naiivi. Ensimmäisen Terminaattorin Sarah Connor on neitsyeksi harvinaisen kokonainen hahmo, mutta hänkin kulkee yleensä lähinnä vietävänä vikisijänä aktiivisen toiminnan sijaan. Pysyvimpänä tämä arkkityyppi lienee edelleen kauhuelokuvissa, joissa neitsyyden menettäminen Scream-sarjan hyvästä yrityksestä huolimatta merkitsee hahmolle usein kuolemaa.\nÄiti, soturi vai äitisoturi?\nTyypillinen päivä äidin elämässä á la Ellen Ripley. Artistina sykaa\nOma suosikkini perinteisistä naisen arkkityypeistä on ehdottomasti äiti. Äidillä ei nimestään huolimatta ole välttämättä omia tai edes suoranaisesti adoptoituja lapsia. Hyvänä esimerkkinä lapsettomasta äidistä toimii Alien-sarjan Ellen Ripley. Myöhemmän ajan Sarah Connorin tavoin soturinaiset käyttävät usein äitiarkkityyppiä, pohjalogiikkana luultavasti pentujaan suojeleva leijonanaaras.\nMessias Starbuck via Wikipedia\nNaishahmot ovat vihdoinkin 2000-luvulla ruvenneet saamaan uusia arkkityyppejä merkittävissä rooleissa. Perinteisesti miehiset arkkityypit kuten messiashahmot ja väkivaltaiset rikolliset ovat saaneet kiinnostavia uusia muotoja naishahmojen käsissä. Parhaana esimerkkinä tästä toki Sarah Connor Chroniclesta tutun Lena Headeyn rooli uusimmassa Judge Dreddissä.\nTässä vaiheessa on hyvä huomauttaa, että tämä ei ole lähellekään täyttä listaa perinteisistä naisen arkkityypeistä eroavista arkkityypeistä, lisää Finnconissa.\nNäyttelijä Michelle Rodriguez ansaitsee käytännössä oman arkkityyppinsä. Missä hän esiintyykään, on hänen roolihahmonsa kuolemaan asti uskollinen, kyvykäs ja idealistinen taistelija, todellinen tarujen sankari. Sääli vain näitä rooleja ei yleensä pääosassa nähdä kuin miesten esittämänä.\nNörttityttöjen päätoimittajat pitävät naishahmojen arkkityypeistä melkoisesti laajemman esitelmän kesän Finnconissa. Kaikki mukaan!\n[Nörttityttöjen Finncon-esitys on nähtävänä ja kuunneltavana jälkikäteen täällä.]\njonas\ton 3.5.2013 at 16:02\nDredd oli muutenkin mielenkiintoinen leffa itse pidin aika paljon siitä että suunnilleen kaikilla kliseille miten asiat tulee esittää oli heitetty vesilintua, esimerkiksi Andersonilla on pari sellaista hetkeä jotka on täysin uskollisia sarjakuvan hengellä mutta eivät menisi Hollywood leffassa ikinä läpi.\nNina Niskanen\ton 3.5.2013 at 16:45\nItsekin tykkäsin tuosta uudesta Dreddistä monistakin syistä, joista Ma-Ma ei suinkaan ollut pienin. 🙂\nJonas\ton 4.5.2013 at 18:54\nYritän olla spoilaamatta leffaa keneltäkään joka ei ole nähnyt ja eksyy lukemaan kommentteja, joten pysyn yleisluonteisessa. Leffa oli niin täynnä sellaisia järkeenkäypiä ja loppuun saakka mietittyjä juttuja kuten tulitaistelun vaikutukset asuinkerrostalossa. Andersonissa oli tajuttu että kyseessä on sellaisesta koulutuksesta pyöritetty ihminen että ei kokelaalla ole liiempiä epäröintiä hoitaa tuomaroinnin mitään puolia. Ma-Massa oli hienoa että kyseessä oli pesunkestävästi täysin brutaali roisto josta ei aloitettu mitään vetistelyjä.\nJ^V\ton 3.5.2013 at 19:01\nOlihan tuo uusi Dredd katottava. Jatkoa odotellessa ^_^\nLapio\ton 4.5.2013 at 15:30\nÄiti – huora – neitsyt -asetelma on myös muistutus kristillisen patriarkaatin vaikutuksesta yhteiskunnassa. Kaikeksi onneksi vanhempiakin arkkityyppejä löytyy, vaikka niiden symboliikkaa on pyritty demonisoimaan ahkerasti esim. Raamatussa – eikä varmasti sattumalta.\nKatja Kemppainen\ton 5.5.2013 at 10:06\nJäin tätä lukiessa miettimään, kuinka veijarinaiset tahtovat mennä tuohon huora-arkkityyppiin, mutta tietenkään hyvin vastaava mieshahmo ei sitä tee. Fiktiossa on kai niin houkutteleva käyttää naishahmoa joka käyttää “naisellisia avujaan” pärjätäkseen.\nTriksteri vs. suoraselkäinen sankari on muutenkin mielenkiintoinen vastinpari. Kerrotaan, että kansakunnat samaistuvat maansa poliittisen tilanteen mukaan suuremmassa määrin jompaan kumpaan arkkityyppiin. Sorretut, suuremman ulkopuolisen mahdin ikeessä kärvistelevät symppaavat nokkelaa ja ovelaa kun taas esim. Yhdysvalloissa on tainnut olla jo hyvin pitkään leveäharteinen ja äärimmäisyyteen asti rehelinen sankari tehdä kauppansa. Teräsmies nyt tulee ensimmäisenä mieleen.


Martti Jylhä näyttää, miten työmatka taittuu Helsingissä suksilla – ”Päivän hyötyliikunta hoitui samalla” - Maastohiihto - Ilta-Sanomat\nMartti Jylhä taittoi työmatkansa kätevästi suksilla.\nMartti Jylhä näytti työmatkailun mallia.Kuva: Martti Jylhän Instagram, Jussi Helttunen\nEntinen huipputason hiihtäjä Martti Jylhä ei ole joutunut ripustamaan suksiaan naulaan kokonaan, vaikka urheilu-ura loppui ja elämä jatkuu Helsingissä.\nJylhä latasi tiistaina Instagramiin videon vauhdikkaasta työmatkastaan. Hän taittoi sen suurimmaksi osaksi suksilla, vaikka oli matkalla Helsingin Vallilasta kotiin. Alue ei ole varsinaisesti tunnettu vauhdikkaista laduistaan, mutta luminen tammikuu antoi mahdollisuuden kokeilla uudenlaista työmatkailua.\n– Minulla oli monot repussa, sukset ja sauvat kädessä. Juoksin alkumatkan Keskuspuistoon ja siellä sitten sukset jalkaan. Vanhan liiton meininkiä, pitäähän sitä kokeilla, puhelimitse tavoitettu Jylhä kertoo.\nVideolla Jylhä halusi myös antaa panoksensa ”talvien pelastamisen” puolesta työskentelevälle Protect Our Winters -kampanjalle. Normaalisti Jylhä taittaa työmatkansa juosten. Nyt hän kokeili jotain uutta.\n– Heh, voisihan sen useamminkin tehdä. Juosten pääsee suorempaa reittiä, mutta pienellä vaivannäöllä pääsi suksillakin. Jos lumet jatkuvat, niin teen toistekin. Saan siinä päivän urheilusuoritteen samalla.\nJylhän työpaikka, urheiluun erikoistuvaa sisältömarkkinointia ja suunnittelupalveluja tarjoava Snou Creative, sijaitsee Vallilassa. Hän löysi uuden uran pian hiihtoelämän jäätyä taakse vuonna 2019.\n– Olen viihtynyt todella hyvin. En ole katunut urheilu-uran lopettamista. Pääsin heti mielekkäisiin töihin ja ennen kaikkea kivaan työyhteisöön. Mukavaa on sekin, että voin uudella urallani käyttää vanhoja vahvuuksiani. Ja nyt se onnistuu myös työmatkalla, Jylhä sanoo ja nauraa.\n33-vuotias Jylhä on nuorten maailmanmestari vuodelta 2007. Hän kilpaili 116 maailmancupin osakilpailussa ja nousi kerran palkintokorokkeelle. Jylhä osallistui kaksiin olympialaisiin (2014, 2018) ja neljä kertaa aikuisten MM-kisoihin (2009, 2011, 2015, 2017).\nMaastohiihto 20.1. 16:56


Missä on lumi? - Magicpoks\nlifestyleTags: Lapsoset, Lasten vaatteet, Sekalaista\nEilinen loska oli aamulla jäätynyt. Arvatkaa kuka lensi komeasti pyllylleen? – No, joo, Samuel, mutta myös meikäläinen :D Samuelille päätyi puolivahingossa siskon toppatakki päälle, kun huomasin asian, niin en jaksanut enää alkaa vaihtamaan. Välillä tuo lasten pukeminen nostattaa tunteita pintaan, kun ei huvita pukea pipoa/huivia/hanskaa tai sitten huvittaisi laittaa just se joka on jo toisella. Rebekka lähtisi ulos vaikka sortseilla, hoh-hoijakkaa. Vaatteet saatiin kuin saatiinkiin päälle ja nappasin edestakaisin säntäilevistä, joululauluja laulavista muksuista pitkästä aikaa asukuvat, ennenkuin lähdetiin kaupoille :)\nNo siis tuo heijastinhan oli pakollinen – ja just tänä aamuna se oli irronnut takista ja kadonnut. Laajojen etsintöjen jälkeen löysimme sen.\nJa tytön pipohan on isän taskussa.\nKäsineet – Name It\nTakki – Siskolta lainassa (Mini Rodini)\nKengät – Ugg Australia\nTakki ja housut – H&M\nKengät – Melania (Stockmann)\nOletteko kuulleet sellaista herttaista joululaulua jossa lauletaan, että ”Avaatko oven joulun tulla? Joulu on jo täällä! Vai pidätkö ovesi visusti kiinni, salvat oven päällä? Sadun huoneessa salaisessa saat lahjaksi ruusut ja tähdet. Ota ne reppuun, evääksi, kun matkoillesi lähdet.” Ihan uusi laulu minulle, nämä kaksi sankaria lauleskelevat sitä yhteen ääneen joka päivä muutamaan otteeseen, ilmeisesti päikyssä opittu :)\nNoita nokinenä 20.12.2014\nVoihan söpöläiset sentään.<3\nEn oo mäkään kuullu tuollaista joululaulua. Piti heti googlettaa :D Tästä myös video instaan söpöläisten laulamana <3 :)\nPitäiskö laittaa, ne vetää sen kyllä aika hyvin :D <3\nAnna Härkönen 20.12.2014\nHaluan toivottaa sinulle Maj ja ihanalle perheellesi lumoavaa joulua ja kiittää tästä vuodesta! Olet ollut tietämättäsi minulle suunnaton voimavara, olen saanut erityisesti lähiaikoina paljon positiivista energiaa ja helpotusta kirjoituksistasi <3 on ollut aika raskas loppuvuosi, mutta kun olen avannut blogisi, olen päässyt "turvaan" ja saanut huokaista syvään :) ihanaa odottaa uusia postauksiasi (ei mitään paineita, hih!)! Paljon voimia ja hyvää oloa koko teidän perheelle, erityisesti IHANILLE lapsillesi!\nVoi vitsit, kiitos ihanasta palautteesta sinulle. Nämä palautteet ovat myös se juttu, miksi jaksan bloggailla vuodesta toiseen. Toivotaan, että uusi vuosi tuo tullessaan uusia kivoja kujeita ja päästäisi vähän helpomalla, niin sinut, kuin minutkin <3\nHahah! Vitsiii miten ihania kuvia :) ekasta kuvasta tuli jo hymy huulille :D ja joo! Tiedän niiin hyvin ton ”pukemistilanne”-tunteen :D\nJoo, välillä meinaa mutsilta lähtee järki. Kaapissa on miljoona pipoo ja molemmat ipanat haluu aina just sen saman :D\nKiitos, että pidät tätä blogia. Upea blogi täynnä aitoutta ja elämää, iloja ja suruja. Tätä lukiessani jaksan aina monta seuraavaa päivää stressaavaa arkea, kun huomaa, että on ihan ookoo olla olematta täydellinen. Kiitos sinulle siitä.\nRauhallista Joulua sinulle ja perheellesi ja onnea uudelle vuodelle!\nNo voi että, todella ihana kuulla. On todella ok olla epätäydellinen, sillä sitähän me kaikki ollaan <3\nIhania kuvia! Onko Rebekan takki ostettu tänä vuonna H&M:ltä?\nMoikka Elina! On ostettu :)\nLaulu on ”Avaatko oven?” Matka Joulun taloon cd:ltä. Löytyy youtubestakin. Meidän ryhmässämme käytämme laulua joulukalenterilauluna ennen kuin kurkkaamme onko kenellekkään pakettia :)\nSe on kyllä ihan kaunis laulu, jos lapset eivät sitä lauleskele – niin sitten se soi mun päässäni :D Kuulostaa ihanalta, että joulukalenterille on oma ”tunnari” :)\nIhania lapsia, voi tuota eka kuvaa :)\nVoi että sun lapset on niin kauniita<3 en ollut tunnistaa samppaa noista kuvista. muistan lukeneeni joskus samuelia vaivaavasta sairaudesta yms, joten tulikin mieleen onko hänen ulkonäkönsä jotenkin muuttunut esim mahdollisen lääkityksen seurauksena? en kylläkään ole kovin aktiivisesti blogiasi viime aikoina seurannut, että kyllähän nuo pikkuiset kasvaa ja muuttuukin niin nopeaa tahtia :') niin tai näin, kovin ovat suloisia molemmat!<3


Oikeustiede:jakautuminen verotuksessa - Tieteen termipankki\nDefinition Yhtiö siirtää varansa ja velkansa kahdelle tai useammalle yhtiölle, itse purkautuen, tai yhtiö siirtää, itse purkautumatta, osan liiketoiminnastaan toiselle yhtiölle, sen osakkeenomistajien saadessa vastikkeeksi omistuksensa suhteessa vastaanottavan yhtiön osakkeita\nJakautumisen menettelystä ovat säännökset osakeyhtiölain (OYL, 62/2006) 17 luvussa. Verokohtelusta säädetään elinkeinoverolain (EVL, 1558/1995) 52c ja b §:ssä. Jakautuminen on tavallaan sulautumisen käänteistapahtuma. Sen verotus perustuu sulautumisen, osakevaihdon ja liiketoimintasiirron tavoin yritysjärjestelydirektiiviin (90/434/ETY), jonka mukaan jakautumisesta ei saa johtua välittömiä tuloveroseuraamuksia, vaan verotusta on lykättävä siihen ajankohtaan, jolloin jakautumisessa vastikkeeksi saadut osakkeet luovutetaan tai vastaanottava yhtiö luovuttaa näin saamiaan varoja. Tästä syystä jakautumista, kuten muitakin direktiivin kattamia yritysjärjestelyjä, kutsutaan veroneutraaliksi tai verotehokkaaksi yritysjärjestelyksi. Jos jakautumisen yksinomaisena tai yhtenä pääasiallisista tarkoituksista kuitenkin on veron kiertäminen tai veron välttäminen, tapahtumaa ei veroteta jakautumisena (EVL 52 h §).\nJakautuminen voidaan tehdä kokonaisjakautumisena, jolloin yhtiö lakkaa, tai osittaisjakautumisena, jolloin yhtiöstä siirretään toiseen yhtiöön vain osa. Osittaisjakautumisessa siirrettävän osan tulee muodostaa tietynlainen, omavaraiseen toimintaan kykenevä yksikkö (liiketoimintakokonaisuus, EVL 52c.2 §).\nJakautuvan yhtiön ei katsota verotuksessa purkautuvan. Verotuksessa sovelletaan jatkuvuutta. Jakautuvan yhtiön verotuksessa vielä vähentämättä olevat hankintamenot (poistopohja) ja muut vähennyskelpoiset menot (kuluvarasto) siirtyvät vastaanottavalle yhtiölle noudattaen jakautumissuunnitelman mukaista jakoa.\nJakautuvan yhtiön osakkeenomistajille täytyy aina antaa jakautumisvastiketta kunkin vastaanottavan yhtiön osakkeina, jotka voivat olla uusia osakkeita tai yhtiön hallussa olevia omia osakkeita. Osakkeet annetaan vanhan omistuksen suhteessa. Jakautumisvastike saa olla myös rahaa. Rahavastikkeen määrä ei kuitenkaan saa olla enemmän kuin kymmenen prosenttia vastikkeena annettujen osakkeiden nimellisarvosta tai, jos osakkeilla ei ole nimellisarvoa, vastaavasta osuudesta yhtiön maksettua osakepääomaa. Käytännössä rahavastikkeella voidaan esimerkiksi tasata vastikeosakkeiden jakamisen perustana olevaa vaihtosuhdetta, jos osakkeenomistajalle tulisi muutoin antaa murto-osainen osake. Murto-osaiset osakkeet eivät osakeyhtiölain mukaan ole sallittuja.\nJakautuvan yhtiön osakkeenomistajan ei katsota luovuttavan osakkeitaan vaihtaessaan osakkeensa vastikkeena saataviin vastaanottavan yhtiön osakkeisiin. Luovutuksesta verotetaan siinä vaiheessa, kun nämä vastikeosakkeet luovutetaan.\nJakautumisen verotusperiaatteita sovelletaan myös osakeyhtiöihin, joita verotetaan muusta kuin elinkeinotoiminnasta (TVL, 1535/1992 28 §), ja periaatteet soveltuvat myös osuuskuntien ja muiden yhteisöjen jakautumiseen (EVL 52 §).\nJos täytäntöön pantu jakautuminen ei täytä sille verotuksessa asetettuja edellytyksiä, sitä ei veroteta jakautumisena, vaan siihen sovelletaan yhtiön purkamista koskevia verotusperiaatteita (EVL 51 d §).\nTieteen termipankki 1.8.2021: Oikeustiede:jakautuminen verotuksessa. (Tarkka osoite: https://tieteentermipankki.fi/wiki/Oikeustiede:jakautuminen verotuksessa.)\nRetrieved from "https://tieteentermipankki.fi/w/index.php?title=Oikeustiede:jakautuminen_verotuksessa&oldid=453370"\nThis page was last edited on 19 February 2016, at 10:44.


Ensimmäinen lentokoneellinen suojamaskeja Kiinasta ei täytä sairaaloiden laatuvaatimuksia – ”Suojausvälinemarkkina on hyvin kaoottinen” | Kainuun Sanomat\nJulkaistu: 8.4.2020 klo 17:22\n– Tällä hetkellä suojausvälinemarkkina on hyvin kaoottinen. Markkinoilla on monenlaisia kaupantekijöitä ja hinnat nousevat koko ajan, hän sanoo.\n– Jokainen lasti testataan VTT:llä, kun tavara tulee.\nNeljä lentokonetta lisää\n– Varusteita tilataan eri toimittajilta. Seuraava lasti ei tule tältä samalta yritykseltä, Varhila muistuttaa.\n– Välitämme tilannekuvatietoa edustustoista, tuleeko esimerkiksi uusia vientimääräyksiä, kertoo alivaltiosihteeri Nina Vaskunlahti .\nPresidentti Niinistö vaatii yhteistyötä\n– Nyt pitää yhdistää voimat ja lopettaa keskinäinen syyllistäminen. Ensiksi tulee löytää kaikkien toimijoiden yhteinen käsitys siitä, mitä ja paljonko suojavälineitä tarvitaan. Tavaran hankinnassa tarvitaan kaikki osaaminen ja suhteet – myös yksityisen sektorin Kiina-tuntemus on tarpeen – jotta onnistutaan, Niinistö kirjoitti keskiviikkona.\nKotimainen suojavälinetuotanto laadukasta\n– Kotimainen tuotanto tulee perustumaan laadukkaaseen raaka-aineeseen joko Suomesta tai Euroopasta, kertoo TEMin alivaltiosihteeri Petri Peltonen .\nJopa suomalaisia hengityskoneita tulossa\n– Tuotannosta on sovittava kaupallisin ehdoin kaikissa olosuhteissa. On arvokasta, että elinkeinoelämä näkee tämän haasteen, sanoo Peltonen.\nkoronavirus suojamaskit huoltovarmuuskeskus Kiina laatuvaatimukset Tomi Lounema Kirsi Varhila Nina Vaskunlahti Sauli Niinistö Petri Peltonen Joonas Kuikka\nIhmettelempä jos kotihoidossa voidaan käyttää.Onko siellä hoidettavan ja hoitajan henki halvempi kun sairaalassa.Samoja töitä siellä tehdään haavahoitoja,verinäytteiden ottoa,lääkkeen jakoa…ja kotihoidon asiakkaissa on jopa lapsia ja nuoria kaikki ei ikäihmisiä.\nKiinalaiset suojavarusteet eivät kelpaa myöskään ruotsalaiseen sairaalakäyttöön, vanhuspalveluun kylläkin. Arlandaan on myös tullut koneellinen suojavarusteita. Yhteensattumako?\nMItä ihmettä? made in china / hk.. sekundaa tiedetään. Miksi pahan alkulähteeltä takuu sekundaa tilataan, verovaroin? Uskomatonta ..\nKommunisti pettää ja diktaattorikommunisti pettää aina.\nEikö hinta ollut kymmenkertainen? Eikö mistään muualta niitä saa kuin Kiinasta? Onko tässä nyt vasemmistolaista toveriajattelua. Ala-arvoista tavaraa.\nReaalisosialistit kaupoilla keskenään. Kansa kärsii.\nOn ne parempia kuin ei mitään… vai mennäänkö vaan ilman suojaimia?\nVirkkukurssi maskien tekoon\nJälleen Marinin hallitus on viivytellyt asiassa ja ollaan huonossa tilanteessa. Ei ole kauan siitä kun ministeri Pekonen kehui suojamaskeja riittävän ja asiaan on hyvin valmistauduttu.\nMerkillistä kun Suomessa ei näitä asioita osata hoitaa vaikka kriisin eteneminen on täällä muita maita jäljessä ja niiden toiminnasta voisi ottaa oppia.\nIhan kuin Kajaanin kaupungin kilpailutuksen…